PRIJEM U GRADSKOJ KUĆI ZA NAJBOLJE ĐAKE | ZR KLIK\nPRIJEM U GRADSKOJ KUĆI ZA NAJBOLJE ĐAKE\nZrenjanin- Pomoćnik gradonačelnika Zrenjanina Duško Radišić, član Gradskog veća Slaviša Vlačić i tehnički sekretar Regionalnog centra za talente Robert Sabo danas su u Gradskoj kući upriličili prijem za učenike koji su ostvarili odlične rezultate na nedavno održanim državnim prvenstvima iz naučnih oblasti. Centar za talente nagradio je učenike prigodnim poklonima.\n-Centar za talente Zrenjanin i kancelarija gradonačelnika je organizovala ovaj prijem sa ciljem podrške mladim učenicima. Deca koja se izdvajaju po volji, znanju i htenju treba podržati, a mi smo tu da im budemo vetar u leđa kako bi im pomogli da se i u budućnosti bave naukom. Centar za za talente je učenike skromno nagradio nagradamo koje i priliče Centru za talente. Učenici će pohađati reprezentativne kampove na Carskoj bari, letnju IT školu, kao i kamp u Idvoru na kojem učestvuju deca iz cele Vojvodine- istakao je tehnički sekretar Regionalnog centra za talente Robert Sabo.\n-Prilikom otvaranja Centra za talente izrazili smo nadu da ćemo imati uspeha na takmičenjima, da će veliki broj dece pohađati ovaj centar, da će se deca kroz kampove i radionice međusobno upoznavati, ali i ostvarivati dobre rezultate – što smo se danas i uverili. Na teritoriji grada imali smo uspešne kampove i ubuduće ćemo se truditi da ih bude što više i da što više učenika bude uključeno u njihov rad – rekao je pomoćnik gradonačelnika Duško Radišić.


EU: Odluka o Srbiji odgađa se za mart? | Balkan Vijesti | Al Jazeera\nEU: Odluka o Srbiji odgađa se za mart?\nPredsjednik Srbije Boris Tadić i predsjednica Skupštine Slavica Đukić-Dejanović na konferenciji o EU (Tanjug)\nNjemački ministar vanjskih poslova Guido Westerwelle izjavio je danas da Berlin tek treba da donese odluku o tome da li će Srbiji biti dodijeljen status kandidata za članstvo u Evropskoj uniji.\n“Šefovi država razmotriće u narednih nekoliko sati da li su objašnjenja od proteklih nekoliko dana dovoljna. Ne želim bilo šta da prejudiciram”, rekao je Westerwelle na marginama sastanka NATO u Briselu.\nOn je, kako prenosi Reuters, “pozvao Srbiju da učini više na poštovanju teritorijalnog integriteta Kosova”.\nDiplomate EU kažu da je jedna od opcija koja je ove sedmice dobila podršku pojedinih članica Unije odgađanje donošenja odluke do marta.\n“Evropski savjet bi mogao da zatraži od ministara EU da najkasnije do marta potvrde da li je Srbija ostvarila napredak i da li može da dobije status kandidata”, izjavio je diplomata koji nije želio da bude imenovan, prenosi Srna.\nDrugi diplomata rekao je da opcija odgađanja do marta za sada ima najviše šansi.\n“Još postoji mogućnost za donošenje pozitivne odluke, ali ona je sve manja. Sa druge strane, Srbija je poznata po tome što reaguje u posljednjem trenutku”, rekao je ovaj izvor.\nPredsjednik Srbije Boris Tadić upozorio je da, sa odgađanjem i dodatnim uslovljavanjima u procesu integracije u EU, raste opasnost od nove nestabilnosti i prijetnja da Srbija, a time i zapadni Balkan, još jednom potonu u mrak nacionalizma i netrpeljivosti.\nTadić je u autorskom tekstu za njemački list Frankfurter Allgemeine Zeitung istakao da je članstvo u EU strateško određenje Srbije, kao što bi i za Evropsku uniju od strateške važnosti morala biti evropska orijentacija Srbije.\nOn je podsjetio da je Srbija u cjelosti ispunila sve ranije uslove u procesu približavanja EU, a to je, kako je istakao, podrazumijevalo i donošenje nepopularnih i teških odluka, preuzimanje velike političke odgovornosti, a u nekim slučajevima čak i velikog ličnog rizika, prenosi Tanjug.\n“Nameće se pitanje zašto se Srbija gura na marginu savremenih istorijskih procesa i zbog čega se ogromni politički napori, preduzeti u cilju odlučnog raskida sa politikom koja je dovela do ratova u bivšoj Jugoslaviji, time unapred osuđuju na poraz i neuspeh? Neće li to možda biti preveliko iskušenje za srpsko društvo i mladu srpsku demokratiju”, zapitao je Tadić u tekstu pod naslovom “Srbija na evropskoj prekretnici”.\n“Danas je više nego ikada ranije očito da proces evropskih integracija Srbije ne zavisi samo od spremnosti i sposobnosti da se u zemlji zaokruže započete društveno-ekonomske reforme, već i od toga u kojoj meri je EU spremna da u dogledno vreme zaokruži svoju misiju uspostavljanja zone mira, prosperiteta i stabilnosti na celom evropskom kontinentu”, konstatovao je Tadić.\n“Evropa neće biti zaokružena bez zapadnog Balkana, a to nije moguće bez evropske, demokratske i prosperitetne Srbije u njegovom centru”, poručio je Tadić.\n“Na osnovu učinjenog Srbija već danas zaslužuje status kandidata, a pod pretpostavkom da se reše započeta pitanja u dijalogu sa Prištinom, uskoro bi se mogli otvoriti i pregovori o članstvu”, ističe Tadić.\nPredsjednik Tadić je priznao da je Kosovo trenutno najveći izazov Srbije, ali da ona, bez obzira na sve, neće priznati nezavisnost.\n“Međutim, Srbija želi da pronađe rešenje za pitanje Kosova – nezavisno od toga da li će jednog dana biti član EU ili ne, jer ne želi još jedan tinjajući konflikt na Balkanu. Tragajući za funkcionalnim rešenjem ovog pitanja, Srbija se oslanja, između ostalog i na iskustvo dve Nemačke, koje su – ne bez kontroverzi i ne bez posredovanja i uplitanja sa strane – vodile duge i teške razgovore o uređenju svojih odnosa”, napisao je Tadić.\nUpravo zato, kako je naglasio, iznenađuje stav nekih uticajnih njemačkih političara, suprotan većinskom mišljenju njihovih evropskih kolega, da Srbija najprije i odmah treba da riješi pitanje Kosova kako bi uopšte postala kandidat za članstvo u EU.\n“Verujemo da naše članstvo u EU nije utemeljeno samo na geografskom položaju, istorijskim procesima ili na ekonomskim interesima. Istinski verujemo u zajedničku, evropsku političku kulturu i u zajedničku odgovornost za mir i stabilni razvoj celog našeg kontinenta. Oni koji nam to odriču kao da dovode u pitanje naše bolno sećanje da su se neke od najružnijia stranica evropske istorije događale upravo na našim prostorima i to sve kroz 20. vek”, objasnio je Tadić.\n“Velika evropska ideja nadilazi današnjih 27 zemalja članica. Evropa neće biti zaokružena bez zapadnog Balkana, a to nije moguće bez evropske, demokratske i prosperitetne Srbije u njegovom centru”, poručio je Tadić.\nSrbiji nije postavljen nijedan novi uslov za dobijanje statusa kandidata za EU, ali optimizam koji se proširio treba dovesti u racionalne forme, kazao Boris Tadić.


Kepa - RUR Esports\nKonami najavio PES2020 turnir sa nagradnim fondom od $250,000\nKonami je ovih dana potvrdio da će prekinuti njihovu trenutnu eFootball Pro Ligu, internacionalno takmičenje za profesionalne ekipe i da će umesto nje održati online turnir koji će se zvati eFootball Pro Cup. Format će ostati isti u smislu da…\nU velikom finalu humanitarne Lige Nacija, koju održava Evropska Esports Federacija, Srbija je savladala Portugal rezultatom 3-1 i tako uspela da dođe do laskave titule koja im je zamalo izmakla pre samo dve nedelje. Srbiju su predstavljali Marko ”Roksa” Roksić…\nNe propustite finale Lige Nacija između Srbije i Portugala\nNakon više od mesec dana uzbudljivih PES 2020 mečeva, stigli smo do velikog finala humanitarnog turnira gde će se 13.6.2020. Srbija boriti sa Portugalom za prvo mesto. U dosadašnjem toku turnira našu zemlju su predstavljali naši najbolji igrači, Stefan ”Kepa”…\nNakon što je u sredu 3. juna Stefan ”Kepa” Slavković doneo pobedu Srbiji nad Mađarskom rezultatom 2-0 (5-0, 5-2), naša zemlja je obezbedila učešće u polufinale PES 2020 Lige Nacija. Tamo nas čeka Izrael, koji je jedan od glavnih favorita…\nProšle nedelje se završila grupna faza takmičenja u kojoj je Srbija zauzela prvo mesto nakon što je u mečevima protiv Gruzije, Azerbejdžana i Ukrajine slavila sa 2-0. To je značilo da će se u četvrtfinalu sastati sa Mađarskom, koja je…


Beta 3. avgusta 2021. 10:30\nVrhovni sud Izraela ponudio je kompromise kojim bi se onemogućilo iseljavanje desetina Palestinaca iz arapskog kvarta Šeik Džarah u istočnim Jerusalimu uprkos pokušajima jevrejskih naseljenika da se tamo usele.\nDemonstracije i sukobi koji su zbog nesporazuma izbili u tom kvartu su izmedju ostalog u maju izazvali jedanaestodnevni rat Izraela i Hamasa, vladajućeg u pojasu Gaze.\nU ponedeljak je razmatran slučaj četiri palestinske porodice, sa ukupno 70 članova.\nJevrejski naseljenici već decenijama nastoje da isele porodice iz gusto naseljnih palestinskih kvartova kraj zidina Starog grada u istočnom Jerusalimu, tvrdeći da su im kuće podignute na zemlji koja je pripadala Jevrejima pre rata 1948. godine kada je stvoren Izrael.\nIzraelski zakon omogućuje Jevrejima da polažu pravo na tu imovinu, a poriče to pravo Palestincima koji su ostali bez svoje imovine u istom ratu. Palestinci tvrde da su decenijama posedovali tu zemlju.\nNiži sud je odobrio iseljenje četiri porodice, a Vrhovni sud je trebalo da donese presudu u maju, ali je vrhovni tužilac zatražio više vremena da se slučaj ispita zbog pojačane napetosti.\nNa saslušanju u ponedeljak predloženo je da se palestinskim stanarima da status zaštićenih, odnosno da godinama budu zaštićeni od iseljavanja u zamenu za priznanje da su jevrejski naseljenici vlasnici zemljišta.\nTo bi omogućilo pomenutim porodicama da svoju imovinu prenesu na dve generacije, ali su one odbile kompromis.\nSud je tada predložio alternativno rešenje da imaju zaštićeni status, a da priznaju da su Jevreji ranije bili registrovani kao vlasnici, što su jevrejski naseljenici odbili a palestinske porodice zatražile više vremena da to razmotre.\nOdgovor moraju dati posle nedelju dana, odlučio je sud.\nPlanirano iseljavanje porodica iz kvarta Šeik Džarah privuklo je pažnju medjunarodne zajednice i izazvalo kritike izraelskih zakona koje su palestinske i organizacije za ljudska prava označile diksriminatorskim sa ciljem da se Palestinci isele iz Jerusalima i sačuva jevrejska većina.\nIzraelska organizacija za ljudska prava Becelem i Hjuman rajts voč sa sedištem u Njujorku označile su takvu politiku primerom postojanja aparthejd režima.\nPretnje iseljavanjem izazvale su proteste i sukobe koji su 10. maja prerasli u rat pošto su ekstremisti Hamasa u Gazi tvrdili da su branitelji Svetog grada i ispalili baražanu vatru na Jerusalim.\nRat je okončan 11. maja ali se kampanja jevrejskih naseljenika da isele Palestince nastavila.\nOna predstavlja izazov za novu Vladu Izraela u kojoj su tri partije pristalica jevrejskih naseljenika, ali ima i levičarskih i partija centra, te jedna islamska arapska.\nTokom posete regionu u maju državni sekretar SAD Entoni Blinken je apelovao na Izrael da se uzdrži od poteza koji bi mogli ponovo izazvati napetost, uključujući iseljavanje iz kvarta Šeik Džarah.\nIzrael je osvojio istočni Jerusalim zajedno sa Zapadnom obalom i pojasom Gaze u ratu 1967. godine i anektirao ga, što medjunarodna zajednica nije priznala.\nPalestinci žele da osnuju svoju nezavisnu državu na svim tim teritorijama, a da istočni Jerusalim bude glavni grad.


Konfuzija u EU oko odbrambene politike - Svet - Dnevni list Danas\nPočetna » Svet » Konfuzija u EU oko odbrambene politike\nFrancuski predsednik kritikovao kolumnu nemačke ministarke\nKonfuzija u EU oko odbrambene politike\nNemačka je u ponedeljak istakla svoju snažnu posvećenost bliskim vezama s Vašingtonom, pošto je francuski predsednik Emanuel Makron kritikovao nemačku ministarku odbrane Anegret Kramp-Karenbauer zbog njene kolumne objavljene ranije ovog meseca na sajtu politico.eu u kojoj apeluje na „okončanje iluzija o evropskoj strateškoj autonomiji“.\n0Piše: Marija Kojčić 17. novembra 2020. 21.19\nStrateška autonomija je koncept koji zagovara Makron, tvrdeći da EU treba da bude moćnija na svetskoj sceni i sposobna da nezavisno deluje u velikom broju domena – od vojnih operacija do industrijske politike.\nFrancuski predsednik je u intervjuu koji je objavljen u ponedeljak rekao da se „apsolutno“ ne slaže s Kramp-Karenbauer, koja tvrdi da „Evropljani neće moći da zamene ulogu Amerike od suštinskog značaja kao garanta bezbednosti“.\nMakron je za Le Grand Continent, magazin francuske ekspertske grupe Groupe d’atudes geopolitiques, rekao da je stav Kramp-Karenbauer „istorijsko pogrešno tumačenje“ i da se s njom ne slaže nemačka kancelarka Angela Merkel.\nUpitan za ove izjave na konferenciji za novinare, glavni portparol nemačke vlade Štefan Zajbert je izbegao da kaže da li Merkel deli stavove svoje ministarke odbrane ili francuskog predsednika.\nOn je, međutim, naglasio „suštinsko transatlantsko uverenje“ svoje vlade da Nemačka i Evropa „moraju da se suočavaju s velikim izazovima našeg vremena zajedno sa SAD ako želimo da ih efikasno rešavamo“.\nZajbert se osvrnuo na nedavnu poruku čestitke koju je Merkel uputila novoizabranom predsedniku SAD Džozefu Bajdenu u kojoj je navela da Evropa mora više da čini za svoju bezbednost i da se bori za svoje vrednosti, ali je te napore predstavila kao način da Evropljani preuzmu veću odgovornost u okviru transatlantskog partnerstva.\nZajbert je naglasio da se Berlin „u potpunosti slaže s našim francuskim prijateljima da mi u Evropi moramo da preuzmemo još veću odgovornost za sopstvenu bezbednost, za svoje susedstvo“.\n„Delimo s Francuskom želju da budemo još sposobniji da kao Evropljani delujemo nezavisno. Kancelarka je rekla da smo davno krenuli tim putem, ali moramo njime da nastavimo“, rekao je Zajbert.\n„Nemačka je uvek bila privrženija transatlantskoj saradnji od Francuske, kaže za Danas Jelica Minić, predsednica Evropskog pokreta u Srbiji.\n„U Francuskoj je negovana degolistička tradicija sa idejom veće evropske bezbednosne autonomije i poimanjem Evrope od Atlantika do Urala u pozadini. Ponekad je to pominjano i u debatama o evropskoj bezbednosnoj i odbrambenoj politici, mada ne tako eksplicitno“, podseća Minić.\nTokom mandata predsednika Trampa, konstatuje ona, transatlantski odnosi su narušeni, i to ne samo u okviru NATO, već i u drugim važnim oblastima kao što je trgovina.\nAli, kako dodaje, ti odnosi će se popraviti izborom Bajdena za novog američkog predsednika.\n„Izborom novog američkog predsednika Bajdena transatlantski odnosi će se svakako popraviti, ali će SAD sigurno očekivati veći, pa i finansijski, angažman Evropljana u okviru NATO“, kaže Minić.\nKako napominje, Evropa će morati da nađe sopstveno mesto u rivalskim odnosima SAD sa Kinom, a da ne postane njihov talac.\nNajnovije azijsko interesno povezivanje 15 zemalja, u čijem je centru Kina, predstavlja monumentalni savez trećine svetskog stanovništva i ekonomske moći, a to su, ukazuje Minić, novi okviri međunarodne ekonomske, političke, bezbednosne slike sveta gde će se ponovo aktivirati i pacifička dimenzija američke spoljne politike.\n„Male su šanse da će se Evropa u tim okolnostima ozbiljnije distancirati od svog tradicionalnog saveznika koji je više od 70 godina bio garant njene bezbednosti. Nove okolnosti mogu samo doprineti konsolidaciji NATO“, zaključuje sagovornica Danasa.\nAnegret Kramp Karenbauer, Emanuel MakronBerlin


Igor Stanojević uhapšen na protestima u Beogradu – Filmske radosti\nutorak, jan 18, 2022\nZnaci života“ Marka Nikolića najbolji kratki dokumentarni film na festivalu Cannes Shorts\n31. decembra 2021.\nNajprovokativniji film godine „Benedeta“ Pola Verhovena u bioskopima Srbije\n„Kelti“ rediteljke Milice Tomović u bioskopima\nFilmske radosti > Aktuelno > Igor Stanojević uhapšen na protestima u Beogradu\nIgor Stanojević uhapšen na protestima u Beogradu\n9. jula 2020. 14. jula 2020.\nIgor Stanojević, selektor Beldocs festivala, član NUNS-a, filmski kritičar i saradnik novina „Politika“, uhapšen je sinoć na demonstracijama u Beogradu.\nIgora je policija uhapsila sinoć oko ponoći ispred Pravnog fakulteta, i pored novinarske legitimacije, držala ga više od sat vremena sputanog na asfaltu, da bi ga odvezla zajedno sa grupom uhapšenih građana u nepoznatom pravcu.\nPorodica je angažovala advokata kome nije dozvoljeno da vidi Igora i posavetuje se sa svojim klijentom, kao ni da se uveri u njegovo trenutno zdravstveno stanje.\nTim Beldocs festivala nezvanično saznaje da će Igor biti izveden pred Prekršajni sud, i od nadležnih traži da obelodane informaciju gde se Igor Stanojević nalazi, kao i da mu omoguće kontakt sa porodicom i advokatom.\nTakođe, Beldocs festival apeluje na nadležne da oslobode Stanojevića svih sumnji i mogućih optužbi, imajući u vidu da je reč o novinaru, koji je bežeći od suzavca presretnut i savladan od strane policije, a potom i bezrazložno priveden.\nIgor Stanojević do sada nije hapšen, i nema kriminalni dosije.\nTagged in : Beldocs 2020 Igor Stanojevic\n„Teret” premijerno na Festivalu autorskog filma\nAmerička premijera i nagrada za „Teslin narod“ Željka Mirkovića\nPrevious Previous post: Odložen Treći Somborski filmski festival\nNext Next post: Retrospektive Kler Simon i Mako Sajko na predstojećem Beldocsu\nčetvrtak 9 jula, 2020


Lagodan život III (2018) - HBO Crna Gora\nLagodan život III ARANYELET III.\nPorodica Mikloši konačno živi lagodan život o kojem su oduvek sanjali: preselili su se u idilično selo kod Dunavske okuke u Mađarskoj, gde se Janka kandiduje za gradonačelnicu, a Atila i njegov najbolji prijatelj, milijarder Feri Gal, pripremaju teren za veliki građevinski projekat. Međutim, iza mirne fasade njihove sreće kupljene krvlju i izdajom, još uvek divljaju strasti. Mira i njen dečko tužilac, Zebegenji, još uvek rade zajedno u pokušaju da strpaju iza rešetaka misterioznog “Ujka Pandu”, koga Mira smatra odgovornim za smrt svoje prijateljice Osi. U međuvremenu, Mark planira da se osveti za ubistvo svog obožavanog kuma, Hološa. Zbog svih ovih mahinacija, rat između dece i roditelja postaje sve neizbežniji.


Berane se bratimi sa turskom opštinom Ćili\nNaslovnica NAJNOVIJE Politika Berane se bratimi sa turskom opštinom Ćili\nBerane -Potpredsjednik Skupštine Crne Gore Rifat Rastoder i počasni Konzul Bosne i Hercegovine u Izmiru Kemal Baysak, razgovarali su sa predsjednikom opštine Berane Vukom Golubovićem o mogućnostima unapređenja saradnje između grada Izmira i opštine Berane.\nPočasni Konzul Bosne i Hercegovine Kemal Baysak, uz zahvalnost na prijemu, najavio je da će opština Ćili, koja pripada Izmiru, uskoro donijeti odluku o bratimljenju sa Beranama, čime će biti dat dodatni doprinos, kako je istako, i do sada veoma dobrim odnosima koje imaju Crna Gora i Turska.\n– Zbližavanje opština i naroda je naša obaveza, a uz to će neminovno doći i do stvaranja poslovnih veza i razvoja biznisa, naglasio je on.\nOn je predložio da predsjednik opštine Berane posjeti Izmir i tamošnjim privrednicima prezentuje razvojne potencijale beranske opštine.\nNakon upoznavanja gosta sa istorijatom Berana, predsjednik opštine Berane Vuka Golubović, kazao je da je dobra komunikacija među ljudima jedan od osnovnih preduslova za ekonomski razvoj. U tom pravcu za Berane bi od posebne važnosti bilo da se u funkciju stavi aerodrom, istakao je on.\nPredsjednik Golubović je upoznao goste i sa resursima kojima raspolaže Berane, naglasivši da su oni, u uslovima ekonomske krize, najpogodniji za razvoj poljoprivre ali i da u oblasti hidropotencijala za izgradnju malih hidrocentrala, drvopreradi i razvoju turizma postoje veliki resursi.\n– Razvoj poljoprivrede je veoma važan za opštinu Berane i u tom dijelu veoma je bitno da mljekara funkcioniše, dodao je on.\nGovoreći i razvojnim planovima opštine, Golubović je rekao da je lokalna uprava spremna da svim zainteresovanim partnerima, kako domaćim tako i inostranim, maksimalno izađe u susret i davanjem zakonom propisanih olakšica, kao i ukidanjem biznis barijera dodatno zainteresuje potencijalne investitore za ulaganje.\nDo ovog sastanka došlo je na inicijativu potpredsjednika Skupštine Crne Gore, Rifata Rastodera, koji je saopštio da je ovo samo jedan od koraka na uspostavljanju i proširivanju saradnje opština sa sjevera Crne Gore i Turske.\nruzdija gutic 7. Juna 2012. At 04:31\no golube koce da vam muze krave jado turci su otisli odavno.


SAOPŠTENjE SA DANAŠNjEG SASTANKA ŠTABA ZA VANREDNE SITUACIJE GRADA NOVOG SADA | Novi Sad\nPočetna stranica › SAOPŠTENjE SA DANAŠNjEG SASTANKA ŠTABA ZA VANREDNE SITUACIJE GRADA NOVOG SADA\nSAOPŠTENjE SA DANAŠNjEG SASTANKA ŠTABA ZA VANREDNE SITUACIJE GRADA NOVOG SADA\nNa današnjem sastanku kojim je predsedavao gradonačelnik Igor Pavličić, Štab za vanredne situacije je konstatovao je da celokupna Zimska služba grada funkcioniše na zavidnom nivou, da na zalihama ima dovoljno soli i ostalih sredstava za tretiranje saobraćajnica i da su ljudstvo i mehanizacija spremni za novi hladni talas najavljen za kraj ove nedelje. Na sastanku je ustanovljena procedura za dejstvovanje javnih službi uključenih u posao uklanjanja ledenica. Tom prilikom, zaključeno je da je od prioritetnog značaja da građani uklone svoja vozila sa obeleženih mesta kako bi ekipe koje rade na uklanjanju ledenica mogle da prići svim lokalitetima. Veoma je važno da se građani i dalje uključuju u akcije čišćenja snega i da ažurno obaveštavaju nadležene službe o potencijalnim opasnostima od ledenica. Posebno upozorenje građanima je da ulože maksimalnu pažnju na obaranje potrošnje električne energije, budući da je energetski sistem izuzetno opterećen kako bi se izbegle eventualne posledice koje bi bile na štetu svih građana.\nNakon jučerašnjeg apela upućenog građanima Novog Sada da se uklanjaju ledenice sa kuća, zgrada i ostalih objekata, kao i uklanjanje privatnih vozila i ostalih dobara, Komunalna policija je primila veliki broj poziva. Na raspolaganju je deset telefonskih linija, a danas do 15 časova je primljeno preko 250 poziva. Ekipe Komunalne policije izlaze na teren, konstatuje se stanje na terenu i u slučaju nemogućnosti građana da sami uklone ledenice, potrebno je da se taj prostor privremeno ogradi trakama i postavi upozorenje stanara da je ograđena zona opasna. Komunalna policija nakon uviđaja sa terena prima i analizira informacije o najkritičnijim lokalitetima i prosleđuje ih Štabu za vanredne situacije vatrogasne brigade Novi Sad. Akciji uklanjanja ledenica su se priključile i ekipe JKP "Stan" koje na raspolaganju imaju dizalice.\nPozivaju se građani i predsednici kućnih saveta da obrate pažnju na viseće ledenice i nagomilani sneg na krovovima koji su skloni padu. Dužnost predsednika kućnih saveta i skupština zgrada je da istaknu upozorenje, obaveste komunalnu inspekciju i policiju, obaveste tj. zahtevaju od stanara da uklone automobile zbog prilaza interventnih vozila - dizalice u kojima će radnici JKP „Stan“ raditi na uklanjanju ledenica. Brojevi telefona Komunalne policije i dispečerskog centra su 4872-544, 4872-402, 4872-403, 4872-404 a s obzirom na veliki broj poziva koji se zaprima dnevno, mole se građani da svoje zahteve upute i preko elektronske pošte na adresu komunalna.policija@inspekcija.novisad.rs i dispecer@inspekcija.novisad.rs\nNovi Sad, 8. februar 2012. godine


Prdsednik Vlade Republike Srpske Radovan Višković očekuje da će do kraja godine razgovarati sa premijerom Federacije BiH (FBiH) i predsedavajućim Saveta ministara o značajnim projektima, jer je trenutno blokirano više od milijardu KM predviđenih za njihovu realizaciju.\n- Očekujem mnogo od formiranja novog saziva Saveta ministara i Vlade FBiH, jer zajedno imamo mnogo posla da uradimo, a pre svega da bude odblokirana realizacija važnih projekata. Srpska i FBiH u ovom momentu imaju blokiranih više od milijardu KM, kao i 200 miliona KM od `Elektroprenosa BiH` – rekao je Višković novinarima.\n-Uradiću svoj deo posla kako bi već od Nove godine počeli sa realizacijom važnih projekata. Nepotrebno smo izgubili više od godinu dana – kaže Višković.\nGovoreći o Predlogu budžeta Republike Srpske za narednu godinu, Višković je podsetio da je veći za 110 miliona KM od ovogodišnjeg.\n– To znači bolje plate i određena druga davanja koja su u interesu Srpske i boljeg života građana – rekao je Višković.


Kompanije u 2015. uložile više od milijardu dinara u društveno odgovorno poslovanje - Bizlife.rs\nKompanije u 2015. uložile više od milijardu dinara u društveno odgovorno poslovanje\n13:28 Beograd, 08.11.2016.\nViše od milijardu i dvesta miliona dinara (1.210.978.907,41) uložile su kompanije u društveno odgovorno poslovanje tokom 2015, prema rezultatima Upitnika o društveno odgovornom poslovanju Foruma za odgovorno poslovanje.\nKompanije članice Foruma, njih 18, podržale su 883 projekta i 650 organizacija, volontirale više od 14.000 sati, njihovi zaposleni izdvojili su više od 3.000.000 dinara, dok je vrednost in kind donacija (nefinansijskih sredstava) dostigla čak 201.947.916,48 dinara.\nU podršku lokalnim zajednicama kompanije su ukupno uložile više od 600.000.000 dinara, a najveći broj projekata realizovan je na teritoriji Novog Sada, Niša i Kraljeva. Investicije u projekte zaštite životne sredine iznosile su više od 144.000.000 dinara, a na reciklažu je predato više od 2.000.000 kilograma otpada različitih vrsta.\n„Ovo je četvrta godina za koju pravimo istraživanje o ulaganjima članica u društveno odgovorne aktivnosti, bazirano na Upitniku. Na ovaj način stvorena je jedinstvena platforma za objedinjeno merenje doprinosa kompanija društvu. Izveštavanje kompanija o svojim odgovornim praksama prema lokalnoj zajednici, radnom okruženju, tržištu i životnoj sredini od velikog je značaja za unapređenje društveno odgovornog poslovanja u Srbiji“, izjavio je Neven Marinović, izvršni direktor Foruma za odgovorno poslovanje i Smart kolektiva.\nPored osnovnih društveno odgovornih aktivnosti, članice Foruma pružaju podršku i Evropskom paktu za mlade, inicijativi pokrenutoj od strane CSR Europe u saradnji sa Evropskom komisijom. Evropski pakt za mlade formiran je sa namerom da se pruži podrška zapošljavanju mladih i njihovoj inkluziji.\nBroj mladih koji su su prošli različite programe usmerene na poboljšanje zapošljivosti u toku 2015. iznosio je 4.332 – 1.500 učenika i 2.832. studenata. Programe podrške preduzetništvu mladih sprovodi 50 odsto kompanija, a čak 44,4 procenta kompanija realizuje programe zapošljavanja mladih bez radnog iskustva.\nforum za odgovorno poslovanje društveno odgovorno poslovanje


četvrtak, 19. sep 2019, 15:30\nFudbaleri Partizana će večeras od 21 čas na stadionu u Humskoj odigrati prvu utakmicu grupne faze Lige Evrope protiv holandskog AZ Alkmara. Partizan je u dobroj formi,što je pokazala poslednja utakmica u domaćem prvenstvu i pobeda protiv Proletera. Povratak Lazara Markovića pojačaće konkurenciju u napadu, a jedino što brine trenera crno belih Miloševića je lakša povreda Sume, koji možda neće biti među startnih 11 protiv Alkmara. U Partizanovoj grupi osim Holanđana još su Mančester Junajted i Astana iz Kazastana tako da su dueli sa Alkmarom možda ključni u borbi za jedno od prva dva mesta u grupi. Crno-beli će i ovaj susret igrati bez publike, a dozvolom UEFA na stadionu će biti prisutna deca do 14 godina. Očekuje se da će oko 20.000 dece iz Srbije i Republike Srpske biti sutra na tribinama.Prenos je na Prvom programu RTS-a, Radio Beogradu 1, RTS Planeti (samo za posetioce iz Srbije), tok meča pratite na našem portalu.\nCrvenoj zvezdi ostaje da čeka narednu priliku za popravni ispit u grupnom takmičenju Lige šampiona. Kad smo već kod fudbala, reprezentacija Srbije zadržala je 35. poziciju sveta na danas objavljenoj FIFA listi.Srbija je ovog meseca u kvalifikacijama za EURO izgubila od aktuelnog prvaka Evrope Portugalije (4:2) u Beogradu i pobedila u Luksemburgu (3:1) i trenutno ima 1.476 bodova, jedan manje nego ranije. Tačno ispred "Orlova" su Nigerija, Severna Irska i Japan, a iza Turska, Južna Koreja i Alžir. Belgija i dalje drži prvo mesto, s tim da joj je sada svetski prvak Francuska prvi pratilac nakon što je smenio Brazil, Engleska je četvrta, a iza redom slede Portugalija, Urugvaj, Španija, Hrvatska, Kolumbija, Argentina...Naredna FIFA lista izlazi 24. oktobra.\nPodmlađena ženska seniorska reprezentacija Srbije nastavila je seriju pobeda na Svetskom kupu u Japanu. Srbija je rano jutros po našem vremenu, u 5. kolu u Hamamacuu, savladala Holandiju posle velikog preokreta sa 3:2 (18:25, 23:25, 25:19, 26:24, 15:9). Posle dva uvodna poraza, od Brazila i SAD, naše odbojkašice, koje igraju u znatno izmenjenom sastavu, došle su i do treće vezane pobede na turniru. Ponovo je blistala je Ana Bjelica sa 35 poena, dok je Mina Popović postigla 17. Sledeći protivnik odbojkašica Srbije je reprezentacija Rusije, a sa njom će igrati u nedelju u 10 časova pre podne, po našem vremenu.\nOdbojkaška reprezentacija Srbije poslednji meč grupne faze Evropskog prvenstva igra od 20.30 časova protiv Austrije. Direktan prenos meča je na Drugom programu RTS-a, strim na RTS Planeti (samo za posetioce iz Srbije). Izabranici Slobodana Kovača pobedom nad Belgijom 3:0 (25:19, 25:21, 25:19) kolo pre kraja takmičenja po grupama obezbedili su prvo mesto u B grupi.\nSrpska teniserka Nina Stojanović nije uspela da se plasira u polufinale turnira u kineskom Gvangdžuu, pošto je izgubila od Samante Stosur iz Australije 6:2, 7:6 (7:1). Stojanović će žaliti za drugim setom u kome je ispustila čak 5:0 u gemovima i velikih šest set lopti, posebno u 12. gemu kada je imala vođstvo 40:0 na servis rivalke. Stosur je uspela da se pobedi posle velikog preokreta i izbori meč sa boljom iz duela Viktorija Golubić (Švajcarska) - Šuai Žang (Kina), dok će Stojanović morati da se zadovolji podatkom da se prvi put u karijeri plasirala u Top100, po našoj računici- trenutno je na mestu broj 96.\nTakmičarska završnica tridesetog RTS-ovog Krosa počinje 5. oktobra u Rekovcu, upravo u ovom pomoravskom mestu danas boravi ekipa ove manifestacije, predvođena njenim idejnim tvorcem Stevanom Kovačevićem. Dogovara se sve, do tančina, kako bi Kros RTS-a još jednom bio praznik atletike, ali i putokaz mladima da se opredele za sport i prave vrednosti u životu.\nMeđunarodna košarkaška federacija (FIBA) objavila je listu od 24 reprezentacije za učešće u kvalifikacijama za Olimpijske igre u Tokiju 2020. godine, među kojima je i Srbija. Preostala četiri mesta za OI rezervisana su za pobednike četiri kvalifikaciona turnira koji će se održati u periodu od 23. do 28. juna sledeće godine. Kako je otkrio predsednik Košarkaškog saveza Srbije Predrag Danilović, naša zemlja ima želju da organizuje kvalifikacioni turnir, isto kao i Grčka i Litvanija. Inače, košarkaška reprezentacija Srbije na najnovijoj listi Međunarodne košarkaške fedracije (FIBA), prvoj koja je objavljena posle završetka Svetskog prvenstva u Kini, zauzima šestu poziciju.\nU današnjem `Sportskom žurnalu` danas slušajte ono o čemu ćete sutra čitati na novinskim stupcima.


Jelena Radojčić o unapređenju turističke ponude Novog Sada\nBack TURIZAM TURISTIČKE ORGANIZACIJE Jelena Radojčić o unapređenju turističke ponude Novog Sada\nponedeljak, 31 avgust 2015 15:49\nJelena Radojčić, PR Turističke organizacije Novi Sad, na nedavno održanoj konferenciji za medije povodom predstavljanja novog programa turističke ponude grada, govorila je o saradnji TONS-a sa drugim turističkim agencijama, sa gradom, i o onome što bi trebalo unaprediti da bi se turisti duže zadržali u ovom gradu, a ne samo u transferu ili na jedan-dva dana.\nOna je objasnila da je uloga TO grada ili opštine, da radi na povezivanju svih turističkih subjekata turističke ponude i da je veliko zadovoljstvo TONS-a što je jedna TA (u ovom slučaju TA "Magelan") koja se bavi receptivnim turizmom, iznela konkretan program da se ta ponuda obogati. - Mi se trudimo da sve takve inicijative i programe pozdravimo i pozivamo sve turističke agencije koje žele da se bave receptivnim turizmom, i žele da nešto zanimljivo, kvalitetno u našem gradu ponude turistima, da pokažu svoje programe, a mi ćemo ih rado promovisati, kako u gradu, tako i na mnogim domaćim i međunarodnim sajmovima - izjavila je Jelena Radojčić. Ona je istakla da je TONS i ovom prilikom naišao na podršku grada Novog Sada. Ovoj konferenciji je prisustvovao člana Gradskog veća zadužen za privredu, gospodin Vanja Vučenović, što daje nadu da će i u budućnosti ovakve inicijative biti podržane, kao i drugi, novi vidovi turističke ponude koji će dovesti veći broj turista u Novi Sad. Nedavno je Gradska uprava za privredu osnovala i Savet za turizam, čiji su članovi predsednik TO grada i direktori TA Novog Sada, predstavnici festivala i manifestacija, predstavnici gradskih ugostiteljskih i hotelijerskih objekata, i svi drugi značajni subjekti. Na tim sastancima vrši se razmena turističkih iskustava, ali i razmena novih ideja, u smislu daljeg razvijanja turizma i njegove ponude. U toku je i izrada Strategije privrednog razvoja, a ovih dana na razmatranju su projekti koji treba da se realizuju u narednih pet godina, koji se takođe odnose na razvoj turizma u gradu.\nVažan segment rada TONS-a je i nastup na Sajmu turizma u Novom Sadu. Za ovaj, 48. po redu Međunarodni sajam turizma (od 8.-10. septembra), TONS je pripremio novu brošuru o kratkim putovanjima, jer je najveći broj onih koji dolaze na dva-tri dana da posete grad, Fruškogorske manastire, salaše i čarde u okolini grada, Sremske Karlovce i ostala manja mesta, a koja imaju da ponude izuzetno lepe stvari. Ovom brošurom će biti obuhvaćene i neke vrste aktivnog odmora, gastronomska i vinska ponuda... Sve u svemu, kako smatraju u TONS-u, biće to skup veoma korisnih informacija za turiste, pored mapa, brošura i različitih ostalih publikacija koje TONS deli tokom cele godine.\nU poslednje vreme TONS tesno sarađuje sa drugim gradovima, posebno sa Beogradom. Na Međunarodnom sajma turizma u Novom Sadu, održanom aprila 2014. godine, potpisan je protokol o saradnji između Turističke organizacije Beograda i Turističke organizacije Novog Sada. Od tada, ove dve turističke organizacije se zajednički pojavljuju na raznim događajima u cilju promocije turizma. Jedan od takvih događaja bio je promocija turističke ponude Novog Sada i Beograda u Beču, u ekskluzivnom prostoru Kursalona, pod pokroviteljstvom grada Beča, juna ove godine. Na njemu su, između ostalog, bili predstavljeni festivali koji se organizuju u ovim gradovima, salaši, hoteli, nekoliko proizvođača suvenira... Pored toga, Turistička agencija „Lasta Travel& Tourism“ otvorila je sredinom maja ove godine, svoje predstavništo u Novom Sadu, sa ciljem da i Novi Sad, poput drugih velikih gradova, dobije Open Top autobus, što je novina u turističkoj ponudi grada. TONS je u junu ugostio deset turističkih organizacija iz cele Srbije tokom kampanje "Moja Srbija". Što se tiče terenskog rada, turizmolozi i turistički radnici iz TONS-a su u proteklom periodu, u cilju promocije blaga Fruške gore, obilazili fruškogorske manastire, jezera i ostale, za turističku ponudu, značajne lokalitete, koji mogu da budu turistički valorizovani, i izradili novu mapu Fruške gore, koja će uskoro izaći iz štampe.


Nemačka: Pod policijskim nadzorom 400 ekstremista\nM. D. 15. januara 2016. 16:30\nBroj militantnih islamista koji se iz rata u Iraku i Siriji vraćaju u Nemačku u stalnom je porastu i trenutno se više od njih 400 nalazi pod policijskim nadzorom, saopštila je danas nemačka policija.\nŠef nemačke savezne policije Holger Minh je rekao da opada broj ljudi koji iz Nemačke odlaze u te dve zemlje i bore se na strani ekstremistickih grupa kao što je Islamska država, dodajući da broj ratnika povratnika raste.\n„Sve je manji talas odlazaka“, kazao je Minh za ARD televiziju.\nU međuvremenu imamo više od 400 pojedinaca koji predstavljaju pretnju i koje moramo da držimo na oku“, rekao je Minh.\nPrema njegovim rečima, samoubilački napad, u kojemu je ubijeno 10 nemačkih turista, nije znak da je u Nemačkoj pretnja napadom ekstremista veća nego ranije, prenela je Hina.\nNemačko Ministarstvo unutrašnjih poslova upozorilo je juče da su u toj zemlji mogući napadi po uzoru na one iz Pariza, javio je „Bild“.\nU izveštaju se navodi da je Nemačka faktički meta džihadistički motivisanih napada i nasilja, kao i da bi oni mogli biti upereni protiv civila kao i zaposlenih u državnim institucijama u svakom trenutku.\nNemačke obaveštajne službe, takođe, ocenjuju da bi teroristi mogli da upotrebe taktiku višestrukih napada, sa ciljem širenja panike i straha, kao što je to bilo sa napadima u Parizu 13. novembra prošle godine.


Maroko Kosovo smatra delom Srbije - Alo.rs\nMaroko je iskreni prijatelj Srbije, koji će uvek biti protiv ugrožavanja teritorijalnog integriteta država, što je slučaj i po pitanju Kosova, koji Maroko smatra delom Srbije, poručio je večeras marokanski ministar spoljnih poslova, afričke saradnje i dijaspore Naser Bourita.\nTANJUG/ ZORAN MIRKOVIC\nNikola Selaković i Naser Bourita, Foto: TANJUG/ ZORAN MIRKOVIC\n“Radujem se što mogu da Vas ugostim u našoj zemlji. Odnosi dve zemlje su odnosi prijateljstva, poverenja, međusobnog poštovanja i solidarnosti. To su višedecenijski odnosi, koji su uvek bili dobri, nošeni željom naših lidera, kao što je slučaj i danas od strane kralja Mohameda i predsednika Srbije”, rekao je Bourita.\nOn je istakao jasan stav Maroka u vezi terotorijalnog integriteta Srbije i njenog suprostavljanja pokušajima ugrožavanja teritorijalnog integriteta.\n“Maroko će uvek biti protiv separatizma, i protiv svih pokušaja ugrožavanja jedinstva nacionalnog i integriteta država. To je slučaj i po pitanju Kosova, koji Maroko smatra delom Srbije”, naglasio je Bourita.\nNaser Bourita, Foto: TANJUG/ ZORAN MIRKOVIC\nOn je dodao da su odnosi dve zemlje zasnovani i na odličnoj koordinaciji u vezi sa ključnim pitanjima, na nivou međunarodnih organizacija.\n"Zahvalni smo Srbiji na konstantnom, konstruktivnom stavu u vezi pitanja Sahare marokanske i integriteta Maroka", poručio je marokanski ministar.\nPodsetio je da će iduće godine biti obeleženo 65 godina diplomatskih odnosa Srbije i Maroka, kako je rekao, odnosa prijateljstva, iskrenosti i dokazane solidarnosti.\n"Naši politički odnosi su dobri, ali ekonomski potencijal nije u potpunosti iskorišćen. To je nešto oko čega smo se dogovorili danas, kako da damo impuls našim ekonomskim odnosima i kako da učinimo da naša međudržavna komisija postane instrument promocije investicija i privrednih razmena", rekao je Bourita.\nOn je dodao da će komisija, koja će se sastati pre kraja godine, morati da se fokusira na tu dimenziju i proširi rad u cilju integrisanja bizsnimena iz Maroka i Srbije u okviru ekonomskog foruma koji bi omogućio privatnom sektoru dve zemlje da pruže doprinos jačanju odličnih veza.\nNikola Selaković, Foto: TANJUG/ ZORAN MIRKOVIC\nNaveo je i da bi Savet privrednika, koji je uspostavljen pre tri godine, trebalo da se reaktivira i uključi u jačanje bilateralnih odnosa.\n"Današnja poseta je važna u našim odnosima, jer je omogućila da ojačamo i pravne okvire naših odnosa potpisivanjem tri sporazuma. Najpre politička saradnja, dogovorili smo stvaranje tematskih i regionalnih radnih grupa, kako bi bolje branili svoje strateške interese u međunarodnim i regionalnim organizacijama", rekao je Bourita.\nTakođe, potpisan je sporazum i iz oblasti odbrane, kao i iz oblasti nauke i obrazovanja, u kojoj, kako je rekao, ima mnogo prostora za zajednički rad i napredak, jer je Srbija dokazala vitalnost svog naučno- istraživačkg sektora.\n"Kada je trebalo suočiti se sa pandemijom, Srbija je dokazala snagu svog sistema. Danas vidimo da se Srbija kreće ka proizvodnji vakcina", ukazao je ministar Bourita.\nOn je rekao i da će obeležavanje 60-e godišnjice osnivanja Pokreta nesvarstanih u Beogradu u junu biti važan trenutak za zemlje.\n"Dogovorili smo da iduće godine napravimo godinu proslave povodom godišnjice uspostavljanja diplomatskih odnosa. Godinu proslave aktima, susretima, ali i konkretnim ciljevima koje ćemo uspostaviti u ekonomiji, kulturi i političkog usaglašavanja", rekao je Bourita.\nmaroko Kosovo Nikola Selaković Kosovo i Metohija Kosovsko pitanje


Predsednica Filipina proglasila stanje nacionalne katastrofe\nPredsednica Filipina, Glorija Makapagal Arojo, proglasila je danas stanje nacionalne katastrofe u toj zemlji u kojoj je, prema najnovijim procenama Crvenog krsta, u naletu tajfuna i klizištu stradalo oko 1.000 ljudi.\n"Procenjujemo da bi broj žrtava mogao da dostigne 1.000, a možda i više", rekao je Ričard Gordon, direktor lokalnog Crvenog krsta. Tajfun Durijan pogodio je Filipine u četvrtak i izazvao jaka klizišta u kojima su sravnjena brojna sela. To je četvrta velika oluja koja je pogodila Filipine u protekla četiri meseca.\n"Ima mnogo neidentifikovanih tela. Veliki broj drugih je možda zatrpan. Cele porodice su zbrisane", rekao je Gordon koji je pogođene oblasti opisao kao "ratno područje". Zvaničnici su saopštili da je tajfun ugrozio više od 830.000 ljudi.


Urban BUG :: Magazin :: Art Area :: OTVARANJE NOVEMBARSKIH IZLOŽBI U KULTURNOM CENTRU BEOGRADA\nU Galeriji Artget otvara se izložba pod nazivom Međunarodno studentsko bijenale umetnosti knjige [s]BUK2: Foto-knjiga. Drugo po redu izdanje, održava se u novembru mesecu u Domu kulture Studentski grad i Galeriji Artget Kulturnog centra Beograda. Na izložbi su predstavljeni radovi studenata iz Srbije kao i iz zemalja regiona, Evrope i Azije. Pored 49 radova u dosadašnjoj kategoriji Artist Book / Knjiga umetnika (DK Studentski grad), ove godine su u novouvedenoj kategoriji Photo Book / Foto-knjiga (Galerija Artget) izložena 23 rada. Radovi su odabrani glasanjem stručnih umetničkih žirija. Usled nemogućnosti slanja, radovi pojedinih autora biće predstavljeni u digitalnoj formi. Izuzetna raznovrsnost radova, u pogledu ideje i umetničkog izraza, svedoči o sve većem interesovanju mladih umetnika za ovaj medij i o nastojanju da se prevaziđe stroga definicija knjige kao konačnog objekta.\nIzložba povodom obeležavanja 60 godina Likovne galerije Kulturnog centra Beograda


Skup anesteziologa organizovan danas u Leskovcu - Dnevnik Juga\nPočetna / DOGAĐAJI / Skup anesteziologa organizovan danas u Leskovcu\nSlužba anesteziologije i reanimatologije Opšte bolnice Leskovac i Sekcija za anesteziologiju, intenzivnu terapiju i terapiju bola Srpskog lekarskog društva, organizovale su danas Školu regionalne anestezije, koju je pohadjao veliki broj lekara specijalista iz čitave Srbije.\nNovine u regionalnoj anesteziji i analgeziji, tema je o kojoj su kolegama govorili doktorka Nevena Kalezić, doktor Radomir Mitić, načelnik Službe u leskovačkoj bolnici i predsednik Srpskog aktiva za regionalnu anesteziju Srpskog lekarskog društva i niz vrhunskih stručnjaka u ovoj oblasti.\nZa kolege anesteziologe u Opštoj bolnici Leskovac, doktorka Kalezić imala je samo reči hvale, uz opasku da rezultati koje oni ostvaruju, zaslužuju veliko poštovanje:\n„To stalno i svuda ističem, ali ne iz “zavičajnih“ razloga, jer sam rodjena Leskovčanka, već zbog toga što oni prednjače svojim rezultatima i dostignućima u mnogo domena, a naročito u oblasti regionalne anestezije. To je naša anesteziološka sekcija prepoznala i nije slučajno što je predsednik Srpskog aktiva , upravo doktor Radomir Mitić, načelnik Službe u leskovačkoj bolnici.Kolege iz Leskovca imaju ogroman broj regionalnih anestezija u akušerstvu, prvi su, u našoj zemlji, uveli Quadratos lumborum blok, organizuju kvalitetne stručne skupove.\nPotvrda da se radi o izuzetnoj službi koju odlikuju vrhunski, a često i pionirski zahvati u anesteziologiji, je i činjenica da se na svim seminarima pojavljuju sa svojim referatima . Tako je bilo u Beogradu na nacionalnom skupu najvišeg ranga, a uskoro će imati priliku da svoja dostignuća predstave kolegama u Republici Srpskoj, najavila je doktorka Kalezić.\nNisu anesteziolozi jedini lekari stručnjaci kojima se ponose i leskovačka bolnica i čitav grad, a lokalna samouprava, zajedno sa državom, čini napore da im obezbedi najbolje uslove za rad, rekla je, u pozdravnom govoru, zamenica gradonačelnika, Jasmina Randjelović:\n„Vlada je, preko Kancelarije za javna ulaganja, za rekonstrukciju bolničke zgrade opredelila 15, a za nabavku nove opreme, dodatnih 6 miliona evra. Iz istih izvora, finansirana je obnova objekta u kome je smeštena Služba za infektivne bolesti, a sa ulaganjem u sekundarnu zdravstvenu zaštitu će se nastaviti i narednih godina. Prilikom nedavne posete ministra zdravlja, Zlatibora Lončara, dobili smo obećanje da će sve zgrade u okviru Opšte bolnice Leskovac, biti rekonstruisane.\nOvo je, inače, četvrta škola regionalne anestezije koju organizuje Služba anestezije i reanimatologije leskovačke bolnice.\nPrethodni Željko Bebek najavljuje veliki rok spektakl 6. septembra u Nišu\nSledeći U Narodnoj biblioteci održana radionica „Bibliotekar na jedan dan“


Odobren novi saziv Evropske komisije | Evropa | DW | 09.02.2010\nOdobren novi saziv Evropske komisije\nNova Komisija na čijem čelu je Žoze Manuel Barozo, zvanično počinje sa radom u srijedu (10.02.2010). Osnovni ciljevi Komisije su broba protiv ekonomske krize, zaštita klime i jačanje uloge Evrope u svijetu.\nZa izbor nove Evropske komisije je glasalo 488 poslanika, 137 su bili protiv, a 72 poslanika su bila uzdržana.\nNakon višemjesečnog odlaganja, prvo zbog „bitke“ oko stupanja na snagu Lisabonskog sporazuma, a kasnije i „odmjeravanja snaga“ kako između evropskih institucija, tako i među političkim grupama u okviru Evropskog parlamenta, Evropa je dobila svoju novu Komisiju. Osnovni cilj ove institucije u petogodišnjem mandatu je izlazak iz ekonomske krize, borba za zaštitu klime, unapređenje sloboda i bezbjednosti građana Evrope, kao i jačanje pozicije Evrope u svijetu. Inaće, ova komisija je nadležna za predlaganje zakona u okviru EU, kao i nadgledanje njihovog sprovođenja među zemljam članicama. Istakavši da jaka EU podrazumjeva i jake evropske institucije, predsjednik Evropske komisije, Žoze Manuel Barozo je izjavio:\n„Naša Unija je zasnovana na vrijednostima kao što su poštivanje ljudskog dostojanstva, sloboda, demokratija, jednakost, vladavina prava i poštivanje ljudskih prava. Danas je otvoreno novo poglavlje evropske historije. Na nama je da zajedno radimo kako bi ostavrili uspjeh za sve naše građane.“\nNovi saziv Evropske komisije čini 27 komesara, iz svake zemlje članice po jedan. Među njima je 13 konzervativaca, 8 liberala i 6 socijalista.\nSvatko ima svoju „matematiku“\nNajveća politička grupa u Evropskom parlamentu, konzervativna Evropska narodna partija (EPP), iz čijih redova dolazi i sam predsjednik Evropske komisije, Barozo, odmah je dala podršku novom sazivu Komisije. Druge dvije velike grupe, Socijalisti i demokrate (S&D), i Liberal-demokrate (ALDE) bili su kritičniji, ali su ipak podržali novu Komisiju.\n„Imamo 27 čelika zemalja članica Evropske unije koji misle da je ova komisija njihova produžena ruka. Ono što nam je zapravo potrebno jeste saradnja sa Komisijom koja je predana socijalnom i ekonomskom progresu.“\nLiberali su također poručili novoj Evropskoj komisiji da se manje oslanja na zahtjeve zemalja članica, već da izađe sa sopstvenim idejama. Oni su postavili i tri uslova koje bi, prema njihovim mišljenju, Komisija trebalo da ispuni u ovom mandatu. Evropska komisija bi prema njihovom mišljenju trebala da bude pokretačka snaga Evrope, sa vizijom i ambicijom, da nastupa jedinstveno i da joj glavni cilj bude odgovor na ekonomsku krizu.\nLider grupe Zelenih, Danijel Kon Bendit, bio je najglasniji protivnik novog saziva Evropske komisije. On je sve one koji kritikuju Komisiju, a ipak joj svojim glasom daju podršku nazvao hipokratama.\nKao dio „paketa“ koji je vodio podršci parlamentaraca novom sazivu Evropske komisije, usvojena je Rezolucija koja predviđa veća ovlaštenja Evropskog paralmenta. Kada bude finalizovan, ovaj takozvani inter-institucionalni sporazum, omogućit će evropskim paralmetarcima da zahtijevaju ostavke pojedinih komesara, da na osnovu parlementarnih rezolucija iniciraju izradu prijedloga zakona, kao i da imaju veću ulogu u međunarodnim aktivnostima Evropske unije. Inaće, značajnija uloga Evropskog parlamenta je bila predviđena i Lisabonskim sporazumom.


Vesti - Otvoren Festival filantropije 2018.\nPredsednica Vlade Republike Srbije Ana Brnabić, Američka agencija za međunarodni razvoj (USAID) i članovi Koalicije za dobročinstvo, otvorili su Festival filantropije 2018. u prostorijama UniCredit banke u Beogradu. Festival filantropije je deo kampanje kojoj je cilj da pokaže moć davanja prikupljanjem sredstava za podršku obrazovanja, mladih i inovacija. Festival se održava od 24. oktobra do 28. oktobra na različitim lokacijama u Beogradu i Novom Sadu.\nPredsrednica Vlade Republike Srbije Ana Brnabić najavila je da će kroz Savet za filantropiju nastojati da unapredi pravni i poreski okvir radi podsticanja dobročinstva, ocenivšme da je to najbolji primer saradnje Vlade, organizacija civilnog društva i privatnih kompanija.\nAmbasador Sjedinjenih Američkih Država u Srbiji Kajl Skat rekao je da su kompanije i građani u SAD prošle godine dali u dobrotvorne svrhe oko 410 milijardi dolara, što je više od BDP-a zemalja poput Irske, Danske ili Finske i dodao da je u 2017. godini u Srbiji prikupljeno 32 miliona dolara u dobrotvorne svrhe, a kad bi bilo me poreskih podsticaja, taj iznos bi bio i veći.\nPredsednica Izvršnog odbora UniCredit banke Feza Tan ocenila je da se svaki dinar investiran u dobrošinstvo vraća dvostruko, jer je to ulaganje u društvo i njegovu budućnost.\nDirektorka Fondacije Ana me Vlade Divac Ana Košel rekla je da je ta Fondacija za 11 godina postojanja na direktan ili indirektan način pomogla 700.000 ljudi i prikupila oko 20 miliona dolara za sve aktivnosti. Ona je podsetila da se duh dobročinstva u Srbiji nije izgubio, uprkos svim izazovima kroz koje je naše društvo prolazilo i zahvalila se svim kompanijama i organizacijama koje su, povodom Nacionalnog dana davanja, izdvojile sredstva za obezbeđivanje inovativnog spektrometra za Istraživačku stanicu Petnica.\nNa otvaranju festivala, premijerka Brnabić i ambasador Skat uručili su priznanja svim kompanijama me organizacijama koje su doniranjem podržale Nacionalni dan davanja, dok je direktoru Istraživačke stanice Petnice Vigoru Majiću uručen ček u vrednosti od dva milliona dinara, što su sredstva koja su do sada prikupljena u okviru ove humanitarne akcije.\nFestival filantropije je deo Projekta za unapređenje okvira za davanje koji finansira USAID, a koji sprovodi Koalicija za dobročinstvo predvođena Fondacijom Ana i Vlade Divac. Ostali članovi Koalicije su Trag fondacija, Katalist Balkan, Smart Kolektiv, Srpski filantropski forum, Forum za odgovorno poslovanje i Privredna komora Srbije.


Lepota nagih porodilja u oku fotografa - Mama posle porođaja - Ringeraja.rs\nLepota nagih porodilja u oku fotografa\nUredništvo portala Ringeraja.rs, 24.9.2013\nTelo porodilje, promenjeno trudnoćom na način koji savremena interpretacija lepote često žigoše kao nešto čega se treba stideti, tema je projekta fotografkinje Ešli Vels Džekson.\nU seriji fotografija “Četvrto tromesečje“ modeli ove umetnice su novopečene mame koje su se razgolitile pred njenim objektivom šaljući poruku da promene na telu koje donosi materinstvo nisu signal da se žena mora što pre vratiti u raniju formu. Naprotiv, one su simbol najlepše stvari na svetu, stvaranja novog života, pa ih kao takve treba i slaviti.\n- Godinama sam razmišljala o ovakvom umetničkom projektu i to iz ličnih razloga. Nakon što sam i sama izašla na kraj sa vrlo teškom trudnoćom i traumatičnim porođajem, znala sam da je vreme da svoju ideju sprovedem u delo - priča Džekson, mama sedmogodišnjeg Havijera i desetomesečne bliznakinje Nove, čija je sestrica Aurora preminula po rođenju.\nGovoreći o majkama koje su pristale da učestvuju u stvaranju ovih crno-belih remek-dela, Džeksonova za njih kaže da su to “lepe, inspirativne, realne žene koje se svakodnevno bore sa nezadovoljstvom zbog svog tela zbog medijske slike savršenstva koja im je nametnuta”.\n- Ovaj osećaj je najizraženiji kod onih majki koje imaju osećaj da im je trudnoća razorila telo, a stvar bi trebalo da bude suprotna, jer je od njega zapravo načinila hram, hram koji je začeo, hranio i izneo novi život. Na tome se bazira moja priča i mislim da je iz nje izraslo nešto zaista prelepo - objašnjava umetnica.\nUživajte u njenim fotografijama...


Ministarstvo državne uprave i lokalne samouprave | INTERNI KONKURS ZA POPUNJAVANJE IZVRŠILAČKOG RADNOG MESTA U MINISTARSTVU DRŽAVNE UPRAVE I LOKALNE SAMOUPRAVE\n13. juna 2019. INTERNI KONKURS ZA POPUNJAVANJE IZVRŠILAČKOG RADNOG MESTA U MINISTARSTVU DRŽAVNE UPRAVE I LOKALNE SAMOUPRAVE\nRadno mesto za podršku poslovima praćenja i uređivanja radnih odnosa i maksimalnog broja zaposlenih, u zvanju mlađi savetnik, Grupa za radne odnose, Odsek za radne odnose i kolektivne pregovore, Sektor za upravljanje ljudskim resursima – 1 izvršilac.\nPosebna funkcionalna kompetencija za oblast rada – studijsko-analitički poslovi (izrada sektorskih analiza) i posebna funkcionalna kompetencija za radno mesto – profesionalno okruženje i propisi iz nadležnosti i organizacije organa (Strategija reforme javne uprave i Akcioni plan za sprovođenje Strategije reforme javne uprave) – proveravaće se pismeno putem simulacije.\nPosebna funkcionalna kompetencija za određeno radno mesto – relevantni propisi iz delokruga radnog mesta (Zakon o načinu određivanja maksimalnog broja zaposlenih u javnom sektoru) – proveravaće se usmeno putem simulacije.\nVI Adresa na koju se podnosi popunjen obrazac prijave za interni konkurs: Prijave na konkurs šalju se poštom na adresu Ministarstvo državne uprave i lokalne samouprave, Birčaninova 6, 11000 Beograd ili se podnose neposredno na pisarnici Ministarstva državne uprave i lokalne samouprave, Birčaninova 6, 11000 Beograd sa naznakom „Za interni konkurs” ili elektronskim putem na adrese: marija.krstovic@mduls.gov.rs ili tatjana.jovanovic@mduls.gov.rs.\nSpisak kandidata među kojima se sprovodi izborni postupak za radna mesta po internom konkursu za popunjavanje izvršilačkih radnih mesta


Mrkić je i dalje na funkciji – i da, i dalje lupeta – Gerila\nGerila > Politika > Mrkić je i dalje na funkciji – i da, i dalje lupeta\nMrkić je i dalje na funkciji – i da, i dalje lupeta\nobjavljeno na Dec. 26, 2017 u 11:38 am 26/12/2017\nIvan Mrkić, nekadašnji ministar spoljnih poslova Srbije, kadar Tomislava Nikolića i dalje obavlja državnu funkciju – sada je naime član Nacionalnog saveta za saradnju sa Kinom i Rusijom, šta god to značilo.\nKao član ovog nacionalnog saveta, izjavio je da ima recept kako Srbija može da bude kao Švajcarska, a sve što nam je potrebno jeste – Moravski kanal.\nUveren sam da bi Srbija prosperirala sa takvim megaprojektom, ličila bi na Švajcarsku, ali nažalost, ta ideja se često banalizuje, ocenio je član Nacionalnog saveta za saradnju sa Kinom i Rusijom Ivan Mrkić, govoreći o Moravskom kanalu.\nLepo se gospodin Mrkić snalazio svih ovih godina, a ako ste zaboravili evo koje funkcije je obavljao u prethodnom vremenu:\n1990. godine postaje ministar-savetnik u Misiji SFRJ pri Evropskoj zajednici u Briselu, gde je ostao do 1992. godine. Već 1993. postaje šef kabineta Dobrice Ćosića, prvog predsednika Savezne Republike Jugoslavije, a onda dobija čuvenu poziciju otpravnika poslova, a zatim i ambasadorsko mesto u Ambasadi Savezne Republike Jugoslavije u Nikoziji, Republika Kipar, gde je ostao do 1999. godine.\nPo završetku mandata na Kipru, Mrkić dobija mesto pomoćnika saveznog ministra za inostrane poslove, na kojem je bio do 2001. godine, da bi do 2004. bio ambasador u Saveznom ministarstvu za inostrane poslove, a zatim u Ministarstvu inostranih poslova Srbije i Crne Gore. Nakon toga, Mrkić je dve godine bio određen u grupu ambasadora za specijalne i ad hok poslove u Ministarstvu spoljnih poslova Srbije i Crne Gore, da bi 2006. godine opet dobio ambasadorsko mesto, ovog puta u Japanu, gde je ostao do 2011. godine. Po povratku u Srbiju, radio je kao državni sekretar Ministarstva spoljnih poslova Republike Srbije.\nIako je bio poznat kao “čuvar trezora Slobodana Miloševića na Kipru” imao je čuvenu izjavu 2013. godine:\n“Velja je moj prijatelj. Velja kaže da je Dinkić 2001. na Kipru našao tri milijarde maraka. Ja se, iskreno, ne razumem u finansije. Svoju platu ostavljam supruzi ili mlađem sinu, koji to raspoređuju.“\nNastavljeno paljenje policijskih automobila. Zapaljen “BMW” novosadskog policajca


State Department o ljudskim pravima na Balkanu: Od nasilja do korupcije\nHuligani na ulicama Podgorice tokom prve Parade ponosa, oktobar 2013.\nSrpski ekstremisti, kriminalni elementi i nasilje na severu Kosova su u izveštaju State Departmenta o ljudskim pravima za 2013. godinu označeni kao broj jedan problem u oblasti ljudskih prava.\nU Prištini kažu da je takva ocena u izveštaju tačna, ali nedostaje identifikacija onih koji trebaju da snose odogovornost za stanje na severu. Sa severa poručuju da je izveštaj pun laži sa ciljem i namerom da diskredituje srpski narod koji živi na tom prostoru, navodi Amra Zejneli u tekstu Sever Kosova u fokusu izveštaja State departmenta.\nDiskriminacija i društveno nasilje nad manjinama, pogotovo LGBT populaciji i Romima, kao i raširena korupcija u pravosuđu, zdravstvu, obrazovanju, ali i pojedinim organima vlasti, neki su od najkrupnijih problema sa kojima se Srbija i dalje suočava, zaključak je izveštaja američkog Stejt departmenta za 2013 godinu.\nTi podaci ne odudaraju od činjenica na koje već godinama upozoravaju, kako nadležni koji se staraju o zaštiti ljudskih i manjinskih prava, tako i brojne nevladine organizacije, navodi Milan Nešić u tekstu Korupcija i nasilje među najvećim problemima u Srbiji.\nNestabilne koalicije, iako nastale nakon izbora koji su ocijenjeni slobodnim i poštenim, stalnim mijenjanjem sastava spriječavaju politički napredak u Bosni i Hercegovini, ocijenjeno je u Izvještaju o ljudskim pravima State Departementa.\nKorumpiranost i nefunkcionalnost vlade i dalje su najozbiljniji problem u BiH, zahvaljujći tome što su politički lideri pojačali duboko ukorijenjene etničke podjele i manipuliraju njima, u većini aspekata svakodnevnog života to vodi diskriminaciji.\nPredsjednik Helsinškog komiteta BiH Srđan Dizdaredvić slaže se s ovim ocjenama, te napominje da su blage u odnosu na stvarnost:\n„Mi u zadnje četiri godine, dakle od zadnjih izbora, ustvari imamo sve gore i gore stanje ljudskih prava. S jedne strane, zbog toga što vlasti nisu funkcionalne, što ne postoje, a s druge strane, što su partijski lideri, koji drže konce u svojim rukama, se sve autoritarnije i autoritarnije ponašaju i ispoljavaju sve više i više nerovoze. To su održava na prava građana, njihovu slobodu izražavanja, mirnog okupljanja, na položaj zaštitnika ljudfskih prava itd..“\nState Departement ocjenjuje da nekoliko puta tokom prošle godine vlasti nisu uspjele održati efikasnu kontrolu nad snagama sigurnosti, iako one nisu provodile široko rasprotranjena ili sistematska kršenja ljudskih prava.\nZabilježeno je zastrašivanje i provociranje novinara i građanskih aktivista. To je upravo i način na koji se građanima ograničava pristup tačnim informacijama. Zahvaljujući tome ograničava se i odgovornost političkih lidera.\nKorupcija, nepotizam, nebrojeni izvještaji o zapošljavanju prema političkoj liniji, slaba kontrola sukoba interesa u svim granama vlasti, stalno uznemiravanje novinara i medija, neuspjeh da se riješe raniji slučajavi nasilja nad kritičarima vlasti i da se kazne državni zvaničnici za koje postoje dokazi da su bili korumpirani, neki su od problema koji se notiraju u posljednjem izvještaju Stejt departmenta o stanju ljudskih prava kada je u pitanju Crna Gora.\nStejt department se poziva i na istraživanje MANS-a o 333 slučaja korupcije od 2006 do 2012, prenosi Petar Komnenić u tekstu Izvještaj Stejt departmenta detektovao sistemske probleme u državi.


Sjaj visokog kvaliteta i dizajna - Bizlife.rs\nSjaj visokog kvaliteta i dizajna\n14:12 Beograd, 30.04.2019.\nZa dnevnu sobu kažemo da je centar svih naših aktivnosti: okupljanja, druženja, odmora, planiranja. Zato joj posvećujemo dosta pažnje prilikom izbora komada nameštaja kako bi odisala toplinom, pozitivnom energijom i estetskim momentom našeg zadovoljstva.\nSpektar mogućnosti, kreativnosti i mašte je nepregledan što je za nekog dobra a za nekog otežavajuća okolnost. Savet dizajnera kompanije Forme Ideale, svetski priznatog dizajna, funkcionalnih karakteristika kao i odličnom odnosu cene i kvaliteta proizvoda, je da svoj centrani deo stana, dnevnu sobu, oplemenite sa malo sjaja ukoliko želite da vaš prostor zablista i odiše svežinom.\nRegal BRUNO, sa kombinacijom korpusa u opak belom dezenu, frontovima presvučenim belom lak folijom i dekorom sivog hrasta, predstavnik je novog koncepta dizajna. Za razliku od tamnih wenge tonova koji su godinama krasili tople porodične domove starijih generacija, savremeni trendovi koje dizajneri Forma Ideale promovišu je trend pročišćenijih belih tonova visokog sjaja koji odišu dobrom energijom i na najbolji način bude inspiraciju.\nModerno dizajniran klub sto BERT daće određenu dozu svežine i svetlosti u dnevnoj sobi taman onoliko koliko je dovoljno posle napornog dana za opuštanje u ambijentu dnevne sobe.


IATA objavila svetske rezultate u avio saobraćaju - Aviatica\nAmerički avio prevoznici i region Azije i Pacifika dominiraju u svetskom avio saobraćaju\nDelta Air Lines je najveća avio kompanija na svetu, FedEx je najveća kargo kompanija, a region Azija-Pacifik najveće avio tržište.\nDatum / Date: 17.09.2015.\nMeđunarodna asocijacija avio-saobraćaja IATA je objavila globalne rezultate za 2014. koji su pokazali snažan rast i povećanu tražnju. Vazduhoplovni region Azija-Pacific se izdvojio kao najveće tržište na svetu sa trećinom udela (33,3%) i 1,1 milijardu putnika što predstavlja povećanje od 8% u odnosu na 2013.\nOd ukupnog broja putnika u 2014. (3,3 miliijarde) 26,3% čine putnici registrovani u Evropi. Na trećem mestu je region Severne Amerike sa 25,3%, potom Latinska Amerika i Karibi sa 7,7% svetskog tržišta. Bliski istok je pojedinačno ostvario najveći rast od 10% i sada čini 5,2% svetskog tržišta sa 173 miliona putnika.\nNajslabije tržište na svetu je Afrika sa samo 2,3% i 76,7 miliona putnika. Ovo tržište je takođe ostvarilo rast ali je on manji nego što su očekivanja u poslednje vreme.\nDva grada između kojih je ostvaren najveći promet u međunarodnom saobraćaju su Hong Kong i Tajpej sa 5,1 milion putnika u 2014. U domaćem saobraćaju na prvom mestu je ruta između Seula i Čedžua u Južnoj Koreji sa 10,5 miliona putnika.\nPrema podacima koje je objavila IATA najveća avio kompanija na svetu je američka Delta Air Lines. Ova kompanija je prošle godine prevezla 129,4 miliona putnika. Odmah iza nje je drugi američki avio prevoznik i najveća lowcost avio kompanija na svetu Southwest Airlines sa 129,1 milion putnika. Kineski prevoznik China Southern Airlines je treći sa 100,7 miliona, a na četvrtom i petom mestu su ponovo američki prevoznici. United je prevezao 90,4 miliona putnika, a American Airlines 87,8 miliona.\nU kargo saobraćaju pet najvećih avio prevoznika su Federal Express (FedEx), UPS Airlines, Emirates, Korean Air i Cathay Pacific Airways.\nStar Alliance je najveća svetska avio alijansa sa 23,7% svih redovnih letova na svetu. Na drugom mestu je Sky Team sa 20,5% i treći je oneworld sa 18,3%.


CIA koristila brutalne metode saslušavanja\nAmerički sekretarijat za pravosuđe je u četvrtak obelodanio dokumente o okrutnim metodima saslušavanja koje je, po odobrenju Bušove administracije, Centralna obaveštajna agencija (CIA) koristila prilikom ispitivanja zatvorenika osumnjičenih za terorizam. Navodi se da je bilo dozvoljeno korišćenje plastičnog povodca kojim se zatvorenik udara o zid, zatvaranje optuženih u sanduk pun insekata, primoravanje zatvorenika da stoje u neudobnim pozicijama – goli, simulacija davljenja, kao i lišavanje sna.\nPredsednik Obama izjavio je da neće pokrenuti krivični postupak protiv agenata koji su primenjivali takve metode, ali da bi se sudski postupak mogao povesti protiv onih koji nisu imali legalna ovlašćenja.\nDirektor CIA-e u vreme Bušove administracije, Majkl Hejden, oštro je osudio objavljivanje izveštaja, rekavši da će strane vlade sada misliti da CIA “ne može da čuva tajnu” te da će sve manje sarađivati sa Sjedinjenim Državama.\nAktuelni direktor CIA-e, Leon Paneta, izdao je saopštenje u četvrtak u kome se navodi da su sada na snazi nova pravila, ali da se on ozbiljno protivi pokretanju krivičnih postupaka protiv agenata CIA-e koji su primenjivali pomenute metode, s obzirom da su one u to vreme bile zakonski dozvoljene.\nDenis Bler, šef obaveštajnih službi SAD, podsetio je da je CIA bila pod ogromnim pritiskom da prikupi informacije od zarobljenih vođa al-Kaide posle terorističkih napada 11. septembra 2001. U saopštenju se navodi da se takvi metodi mučenja više neće koristiti.\nDokumenta su objavljena u okviru istrage povodom tužbe Unije za američke građanske slobode. Organizacija za zaštitu ljudskih prava, Amnesti Internešnl, pozdravila je objavljivanje dokumenata, ali i osudila odluku da se odgovorni za “mučenje” ne izvedu pred lice pravde.


Košarkaški klub Mega Mozzart » VELJKOVIĆ: „DA PONOVIMO BORBENOST IZ DUELA SA IGOKEOM“\nKošarkaši Mega Leksa će u petak 23. oktobra u 21 čas u Celju potražiti šansu za 4. uzastopnu pobedu u ABA ligi protiv domaćeg Tajfuna. Posle još jednog neizvesnog meča i pobede posle preokreta protiv Igokee, izabranici Dejana Milojevića su pokazali da pored nespornog izuzetno velikog talenta u ekipi, definitivno imaju i karakter pobednika.\nTajfun je prošle sezone osvajanjem titule iznenadio sve u Sloveniji. Očekuje nas teška utakmica jer igramo protiv ozbiljne i kvalitetne ekipe. Moraćemo da odigramo maksimalno angažovano kako bi anulirali njihove prednosti i došli do pobede.\n„Očekuje nas teška utakmica jer Tajfun igra dobro na domaćem terenu. U pitanju je kvalitetna ekipa, aktuelni šampion Slovenije, koja pruža dobre partije na početku sezone. Mislim da smo u dosadašnjem toku ABA lige pokazali da posedujemo veliki talenat, da se nikada ne predajemo i da idemo na pobedu u svakom meču. Daćemo sve od sebe da trijumfujemo u petak i nadam se dobrom rezultatu“,\nkaže Veljković i dodaje:\n„Mlada smo ekipa, svi ulažemo puno truda i sportski čekamo svoju šansu. Kao i u prethodnim utakmicama, zbićemo redove i dati sve od sebe da nadoknadimo izostanak trojice veoma važnih igrača za našu ekipu. Najbitnije je ponovimo borbenost iz duela sa Igokeom, da budemo agresivni u odbrani i da kao ekipa nastavimo da rastemo“,\nzavršio je Veljković.


Potvrda o VAKCINACIJI zvanično još uvek nije dokument za ulazak u EU! - PRess Serbia | PR PRess team\n“Mi radimo na tome da omogućimo da digitalni sertifikati budu kompatibilini sa sistemima zemlja van EU, ali trenutno restrikcije za neesencijalna putovanja iz trećih zemalja u EU treba da ostanu na snazi”, kaže portparol Komsijie Kristijan Vigand.\n“Znamo da postoje različite incijative zemlja članica za pripremu uvođenja digitalnih sertifikata pred letnju sezonu, ali to bi trebalo da bude koordinisano, kako bi se izbegle podele i konfuzija među putnicima u EU”, kaže Vigand.\n“Komesar Didije Rejnders razgovarao je sa šefom diplomatije Belgije i ponovio zabrinutost kada je reč o proporcionalosti mera koje su belgijske vlasti primenjuju. Ne mislimo da zabrana putovanja prati ideju proporcionalnosti i naš zahtev je da Belgija zameni ove restrikcije sa ciljanim merama”, rekao je Vigand.\nU Evropskoj komsiji napominju da je cilj da se nađe zajedničko rešenje među državama članicama, koje će u ovim uslovima održati slobodu kretanja i funkcionalnost jedinstvenog tržišta.\nTagovidokaz potvrda o vakcinaciji putovanja vakcinacija


“Kulturno leto” u Smederevu – Semendria\n“Kulturno leto” u Smederevu\n21. jul 2017. KULTURA – Manifestacija „Кulturno leto“ ove godine će tokom jula i avgusta obuhvatiti nastupe plesnih grupa i muzičkih sastava, projekcije filmova na otvorenom i predstave. Programi će se održavati na različitim lokacijama u gradu: na Gradskom trgu, u Ulici Кralja Petra Prvog, u Vinskom gradu, Dunavskom parku, Malom gradu Smederevske tvrđave i u Centru za kulturu Smederevo.\nNa repertoraru izvođača biće kompozicije klasične i filmske muzike, igre koje pripadaju folklornom korpusu Indonezije, Indije, Malezije i Makedonije, koreografije iz miljea urbanog plesa, rok hitovi, kao i numere i koreografije koje potiču iz Španije i Кube.\nPublika će moći da prati filmove u okviru filmske revije u Malom gradu Smederevske tvrđave i filmska ostvarenja koja će biti prikazana u okviru petog izdanja letnjeg bioskopa PATOSINEMA.\nUlični performans na štulama „Talasi“, inspirisan Dunavom i delom „Starac i more“ Ernesta Hemingveja, kao i predstava za decu „Nemušti jezik“ koja deci, pored podsticaja na dodir sa svetom bajki, nudi i upoznavanje sa mogućnostima pozorišnog jezika, daće dragoceni doprinos letnjem kulturnom programu.\nOve godine Smederevo će u okviru „Кulturnog leta“ ugostiti plesno-muzičku grupu iz Indije koja deluje pod vođstvom Gite Čandran, jedne od najpoznatijih plesačica iz Indije. Nastup Gite Čandran i njene umetničke grupe, u sklopu evropske turneje koja uključuje i Srbiju, biće prilika za publiku da vidi izvođenje klasičnog indijskog plesa Baratanatjam.\nDo kraja tekuće sedmice očekuju nas nastup „Bidari“ plesnog studio koji će nam predstaviti indonežanske igre, i koncert smederevskog orkestra „Svetlost“. Muzičko-plesni program koji će izvesti plesači studija „Bidari“ održaće se u subotu, 22. jula na Gradskom trgu sa početkom u 20 sati, a program „Ulični svirači“ u okviru koga će orkestar „Svetlost“ muzikom oplemeniti prostor glavnog gradskog šetališta, Ulice Кralja Petra Prvog, biti održan u nedelju, 23. jula, sa početkom u 19 sati.\nPokrovitelj „Кulturnog leta“ je Grad Smederevo.\n« Hestil traži od Vlade Srbije da promeni zakon o radu da bi lakše otpuštali radnike\nJedan osuđivani kriminalac upucao drugog, pa sebi ispalio hitac u usta »


Srpski DOKTOR Otkriva Istinu O Virusu, Vakcinama, Zabrani Obdukcija (VIDEO)\nGost emisije „Intervju“ kod Dejana Petra Zlatanovića bio je primarijus doktor Milan Roganović, specijalista za ORL, stručnjak za bioetiku odnosno moral u zdravstvu.\n„Vrlo je teško da se pacijenti leče od drugih bolesti i da im se dijagnostikuju problemi u uslovima korona epidemije i zbog bolnica u Kovid sistemu. Čak i mnoge privatne ordinacije prekidaju rad. Ovo je jedan veliki test za naše društvo, jer se sada očitavaju uz zdravstvene i moralni aspekti.\nGlavni mediji posvećuju pažnju samo ovom virusu, ali ne i drugim problemima jednako važnim ili još važnijim. Mi i ne znamo ko je zaista preminuo od korone jer su zabranjene obdukcije, a to je jedina verodostojna procedura da se ustanovi razlog smrti. Samo obdukcija može da potvrdi da li se radi o virusu, infekciji ili je neki drugi razlog smrti. Nema razloga se zabranjuju obdukcije jer su nauka i medicina tako napredni da u patološkim laboratorijama sa stepenom zaštite ta procedura može da se vrši i tako bismo znali o čemu se radi”, kaže sagovornik Doktor Roganović.\n„Da li je ovo sve bilo unapred planirano i osmišljeno, a mnogo je događaja koji na to ukazuju? Zašto je Institut Džon Hopkins imao pokaznu vežbu snalaženja u epidemiji svetskih razmera baš u oktobru 2019. godine? I u Kini su pred epidemiju dešavale vojne vežbe snalaženja u epidemičnim uslovima, a testirala se i saobraćajna tekstura Nato zemalja? Nas zatvatraju u karantine, a za to vreme se kao što vidimo sprovode određene aktivnosti. Moramo da se borimo da jednog dana saznamo istinu. Jer, istina je lek“, zaključuje lekar.\n„I po Ustavu i po zdravstvenoj etici, vakacina ne sme biti obavezujuća već dobrovoljna. Stavka u Ustavu garantuje da niko ne može na silu drugome da radi medicinske i druge zdravstvene procedure. Osim toga, kratko je vreme da bi se proizvela kvalitetna vakcina i ispitala na dovoljnom broju dobrovoljaca, a mora se ispitati na ogromnom broju ljudi, na svim uzrastima, na zdravima i bolesnima od svih bolesti, za to je potrebno mnogo vremena, OBJAŠNJAVA DOKTOR ROGANOVIĆ.\nOsnovna stvar kod svake vakcine je delotvornost i bezbednost, a poslednjih godina se nameće i transparentnost njenog sastava, jer mnoge farmaceutske kuće u želji da steknu dobit, preskaču procedure u ispitivanju vakcina. Ne znamo šta sve dodaju u vakcine, koje pojačivače, konzervanse. Italijani su ispitivali sastav raznih vakcina različitih proizvođača i dokazali u njima prisustvo aluminijuma, žive, teških metala, olova, opasnog volframa. Živa je najotrovniji, radioakitvni element, šta će ona u vakcini?! Nema razloga da se krije sastav vakcine ako je sve u redu i ako je bezbedna za ljude. Zato se i javlja nepoverenje u vakcine“, zaključuje primarijus doktor Milan Roganović.\nPrethodni tekstTrampovo rušenje Bajdenove „pobede“ – u tri koraka\nSledeći tekstVUČIĆ: Danas je najteži dan!


► U Novom Sadu 11. januara defile povodom Dana mimoze\nU Novom Sadu u petak, 11. januara u centralnim gradskim ulicama održaće se defile mažoretkinja povodom promocije 50. praznika mimoze, najstarije turističke manifestacije u Crnoj Gori koja će ove godine u čast jubileja trajati od 1. februara do 22. marta.\nMažoretkinje će u Novom Sadu od 18. časova prodefilovati preko Trga slobode, Zmaj Jovinom i Dunavskom ulicom.Praznik mimoze je jedan od najprepoznatljivijih festivala u regionu, zbog čega će se festival promovisati u Beču, Kranju, Novom Mestu, Banjaluci, Bijeljini, Višegradu, Novom Sadu, Zrenjaninu, Jagodini, Beogradu, saopštili su organizatori.\nSvečano otvaranje 50. Praznika mimoze održatiće se 1. februara, na kojem će nastupiti najveća muzička zvezda u regionu, Zdravko Čolić.\nPrvog vikenda u februaru, tradicionalno, održaće se Fešta od mimoze, ribe i vina duž hercegnovske rivijere, koja je najposećeniji program u okviru Festivala. Ove godine, za sve posetioce Praznika mimoze organizovano je čak četiri maskenbala, a tu su i tradicionalna Izložba cveća, Mali salon hercegnovskih galerija kao i programi za najmlađu publiku – Dečji maskenbal i Dečja cvetna povorka.\nS obzirom da će Festival trajati i tokom marta, obeležiće se Dan žena programom Ljubav u vreme mimoze, koji podrazumeva koncert Saše Matića na Trgu Nikole Đurkovića i koncert Kaliopi u Dvorani Park.\nU okviru programa "Doživite evropske fešte u Herceg Novom" posetioci Festivala će imati priliku da uživaju u kulturno umetničkim programima i gastro večerima gostiju iz Kine, Poljske, Italije, Srbije, Nemačke, Turske, Finske, Norveške i Slovenije.\nPosetioci će tokom festivala moći da gledaju pozorišni program, da posete vinske večeri kao i večeri craft piva, veliki broj sportskih manifestacija i turnira i da prisustvuju najvećoj Međunarodnoj karnevalskoj povorci.


Saradnja Srbije i Hrvatske u oblasti odbrane | Ministarstvo odbrane Republike Srbije\nSaradnja Srbije i Hrvatske u oblasti odbrane\nU Upravi za međunarodnu vojnu saradnju danas je održan sastanak zastupnika načelnika Uprave za međunarodnu vojnu saradnju pukovnika Milana Konjikovca i izaslanika odbrane Republike Hrvatske Ivana Jušića. Razgovarano je o saradnji u oblasti odbrane između ministarstava odbrane Republike Srbije i Republike Hrvatske i usaglašavanju Plana bilateralne vojne saradnje za ovu godinu.\nSagovornici su se saglasili da, i pored restriktivne budžetske politike obe zemlje, saradnja u proteklih nekoliko godina ima stalni uzlazni trend. Saradnja se težišno odvija kroz razmenu iskustava u transformaciji oružanih snaga, dosadašnjeg učešća u multinacionalnim operacijama, u oblastima ABHO i logistike, kao i u domenu budžetiranja.\nZajednički je ocenjeno da bilateralni odnosi dve zemlje predstavljaju „kičmu regiona“ i presudno utiču na bezbednosnu situaciju u okruženju. Izraženo je zadovoljstvo zbog uspostavljenog kontinuiteta poseta visokog nivoa, kao i planova za izvršenje zajedničkih vežbi u cilju unapređenja operativnih i funkcionalnih sposobnosti oružanih snaga.\nPukovnik Konjikovac preneo je zainteresovanost Ministarstva odbrane Republike Srbije za unapređenje vojnoobrazovne i vojnomedicinske saradnje. Naglašena je otvorenost Ministarstva odbrane Republike Srbije za iskustva Republike Hrvatske u unapređenju administrativnih kapaciteta u okviru Zajedničke bezbednosne i odbrambene politike.\nIzaslanik odbrane Republike Hrvatske pukovnik Ivan Jušić preneo je spremnost Hrvatske da pruži podršku Srbiji u procesu evropskih integracija, prenošenjem iskustava u pogledu aktivnosti iz oblasti Zajedničke bezbednosne i odbrambene politike EU, projekata Evropske odbrambene agencije i koncepta borbenih grupa Evropske unije.\nNa kraju sastanka pukovnici Konjikovac i Jušić potpisali su Plan bilateralne vojne saradnje za 2014. godinu.


Izvor: Capital.ba, 29.Avg.2018, 13:03\nSARAJEVO, Ministar finansija i trezora BiH Vjekoslav Bevanda i generalni direktor Fonda za međunarodni razvoj /OFID/ Organizacije zemalja izvoznica nafte /OPEK/ Sulejman Jasir el Herbiš potpisaće sutra u Sarajevu sporazum o finansiranju izgradnje poddionice od Nemile do Donje Gračanice na Koridoru “Pet ce”. Nakon ovog potpisivanja, Herbiš će sa predsjednikom Federacije BiH Marinkom Čavarom potpisati sporazum o sprovođenju ovog projekta, saopšteno je iz Ministarstva finansija i >> Pročitaj celu vest na sajtu Capital.ba << trezora BiH. Ceremonija potpisivanja biće održana u zgradi parlamenta BiH u 9.00 časova, nakon čega su predviđene izjave za medije. OPEK OFID u BiH ima ukupni portfolio za javni sektor u iznou od 195.000.000 dolara, od čega je za poljoprivredu 22,30 miliona, obrazovanje 10 miliona, transport 155.86, te sedam miliona dolara u multisektoru. Srna\nB92: Kreće Koridor "5C", ko je spremio novac?\nSutra susret Zvizdića i Juska sa Herbišem\nIzvor: Capital.ba, 29.Avg.2018\nSARAJEVO, Predsjedavajući Savjeta ministara Denis Zvizdić i ministar komunikacija i transporta BiH Ismir Jusko razgovaraće sutra u Sarajevu sa generalnim direktorom Fonda za međunarodni razvoj /OFID/ Organizacije zemlja izvoznica nafte /OPEK/ Sulejmanom Jasirom el Herbišom. Početak sastanka...\nZa poddionicu koridora 5C 47,6 miliona evra kreditnih sredstava\nIzvor: Nezavisne Novine, 30.Avg.2018, 10:43\nSARAJEVO - Zamjenik predsjedavajućeg Savjeta ministara BiH i ministar finansija i trezora Vjekoslav Bevanda i generalni direktor OPEC - Fonda za međunarodni razvoj (OFID) Suleiman Jasir Al-Herbiš potpisali su danas sporazum o finansiranju izgradnje poddionice od Nemile do Donje Gračanice na ..


Novi zakon zabranjuje čak i elektronske cigarete i nargile, a kazna je 100 KM za fizička lica, a 5000 KM za pravna lica koja ne zabrane pušenje! - mojusk.ba\n“Na 91. sjednici Vlade Federacije BiH u Mostaru usvojen je prednacrt Zakona o kontroli i ograničenoj upotrebi duhana, duhanskih i ostalih proizvoda za pušenje u Federaciji BiH. Predlagač ovog Zakona je Federalno ministarstvo zdravstvo, a prednacrt ovog zakona je radila intersektorijalna radna grupa imenovana od strane Federalnog ministarstva zdravstva. Podršku u izradi prednacrta Zakona pružili su Svjetska Banka i udruženje PROI. Prednacrt je prošao izjašanjavanje i konsultacije sa resornim ministarstvima na nivou kantona tako da sada slijedi dalja procedura usvajanja Zakona po uobičajenoj formalnoj proceduri”, rekla je za Source koordinatorica za kontrolu duhana i pomoćnica direktora za stručne poslove u Zavodu za javno zdravstvo Federacije BiH, Aida Ramić-Čatak.\nOvaj zakon je prvenstveno usmjeren na zaštitu zdravlja stanovništva od posljedica pušenja i štetnih efekata duhanskog dima. Zakon ne zabranjuje pušenje kako se to pogrešno tumači niti je usmjeren protiv pušača.\n“Zakon sa ciljem zaštite zdravlja stanovnišva pušenje ograničava na mjesta na kojima pušači ne ugrožavaju zdravlje drugih u okolini. Zakon je značajno usklađen prema Okvirnoj Konvenciji o kontroli duhana SZO i EU Direktivama iz ove oblasti, što je jedna od međunarodnih obaveza BiH na putu ka EU intergraciji. Slične zakone imaju zemlje u regionu i EU, sa manjim razlikama u provedbi određenih članova jer je oblast kontrole duhana osjetljiva i tiče se više sektora osim zdravstva. Međutim ono što je dokazano egzaktnim podacima i rezultatima istraživanja da zemlje kao što su Irska, Engleska, Finska, Norveška, Danska, Turska, koje su uvele zabranu pušenja u zatvorene javne prostore, bilježe smanjenje oboljevanja i smrtnosti od pušenjem uzrokovanih oboljenja i stanja, sa smanjenjem troškova zdravstvene zaštite”, rekla nam je Aida Ramić-Čatak.\nOvaj zakon reguliše zabranu prodaje duhanskih proizvoda osobama mlađim od 18 godina, zabranjuje isticanje duhanskih proizvoda na vidnim mjestima prodaje i zabranjuje prodaju duhanskih proizvoda na udaljenosti manjoj od 100 m od obrazovnih ustanova.\n“Ovim zakonom se regulira i kontrola sastojaka duhanskih proizvoda , pri čemu se zabranjuju duhanski proizvodi koji sadrže ukuse, mirise, vitamine, kofein, taurin, boju i druge aditive. Zabranjuje se upotreba termina slim, light, ultralight, superlight a uvodi se i obaveza stavljanja tekstualnih i grafičkih upozorenja o štetnosti pušenja po zdravlje na prednjoj i stražnjoj strani pakovanja tako da zauzima najmanje 65% vanjske površine pakovanja”, govori za Source koordinatorica za kontrolu duhana Aida Ramić-Čatak.\nOvim zakonim su obuhvaćene sve vrste duhanskih i ostalih prozvoda kao što su vodena lula ili nargila, elektronske cigarete itd. U skladu sa Okvirinom Konvencijom o kontroli duhana, ovim zakonom se uvodi kompletna zabrana promocije, reklamiranja i sponzorstva od strane duhanske industrije.\n“Novčanom kaznom od 100 KM kaznit će se za prekršaj fizičko lice koje upotrebljava duhan, duhanske i ostale proizvode za pušenje u zatvorenim javnim prostorima, javnim skupovima, radnim mjestima i u javnom prevozu suprotno ovom Zakonu. Novčanom kaznom od 2000 do 5000 KM kaznit će se za prekršaj pravno lice koje ne zabrani upotrebu duhanskih prozvoda u skladu sa članom 5 ovog Zakona a kaznom 300 do 1000 KM kazniće se i odgovorno lice u pravnom licu”, rekla nam je Aida Ramić-Čatak na pitanje kakve kazne se predviđaju za osobe koje prekrše ovaj Zakon.\nNadzor nad primjenom ovog zakona obavljaće Federalna i kantonalne uprave za inspekcijske poslove i to: sanitarna , tržišna i prosvjetna inspekcija, kao i nadležna ministarstva unutrašnjih poslova.\n“Obzirom da je ovaj Zakon rukovođen principima prava svakog građanina na zdravlje, čist vazduh bez posljedica izloženosti duhanskom dimu i zaštiti zdravlja stanovništva na prvom mjestu a usklađen je sa dobrom međunarodnom praksom i to prevenstveno Okvirnom Konvencijom o kontroli duhana SZO i EU Direktivama, nije predviđena mogućnost da neko otvori lokal namjenjen samo pušačima”, kaže naša sagovornica.


Riker: SAD podržavaju Lajčaka i dijalog između Beograda i Prištine - Kosovo Online\nRiker: SAD podržavaju Lajčaka i dijalog između Beograda i Prištine\n2. Jul 2021. • 12:26\nIzvor: US Goverment/ wikipedia\nVršilac dužnosti pomoćnika američkog državnog sekretara za pitanja Evrope i Evroazije Filip Riker izjavio je danas da SAD podržavaju specijalnog izaslanika za dijalog Beograda i Prištine Miroslava Lajčaka koji, kako kaže, radi sa njegovim zamenikom Metjuom Palmerom.\nRiker je u Ohridu na Prespa forumu rekao da su Lajčak i Palmer zajedno išli u Prištinu i Beograd kako bi koordinisali aktivnosti.\n"Mi smo podstakli i Kosovo i Srbiju da nastave pregovore sa ozbiljnošću i hitnošću i pozdravljamo razgovore koji se obavljaju na visokom nivou", rekao je Riker na panelu na kojem učestvuju i predsednik Crne Gore Milo Ðukanović, slovenački predsednik Borut Pahor, Johanes Han.\nOn je naveo da su "dve strane" jako udaljene, te da je dijalog način da se premoste razlike.\nObjašnjava da Sporazum o normalizaciji donosi "normalno stanje", a znači, kako kaže, uzajamno priznanje što će, prema njegovim rečima, omogućiti zemljama da "stave stvari u kontekst" i krenu ka prosperitetnijem životu u budućnosti.\n"Za to je potrebna fleksibilnost, kompromis i razmišljanje o budućnosti. Želimo više toga da vidimo i uveren sam da bi to želeli i naši partneri iz Evropske unije", rekao je Riker.\nFilip Riker Metju Palmer Miroslav Lajčak Briselski dijalog\nDijalog Beograda i Prištine danas na Savetu EU pod tačkom "razno"\nŠef diplomatije Evropske unije Žozep Borelj izvestiće danas ministre spoljnih poslova EU o poslednjoj rundi dijaloga Beograda i Prištine, koja je održana 15. juna u Briselu, prenosi Tanjug.\nPriština: Krešnik Podvorica uhapšen zbog terorizma


Libija: Vladine snage oborile tri letjelice generala Haftara i zauzele grad Sorman - Put vjernika\nPukovnik Muhammad Qanunu kaže da su oborena dva aviona Wing Loong kineske proizvodnje i jedan ruski helikopter Mi-35.\nMeđunarodno priznata vlada Libije saopćila je da je oborila dva borbena aviona i helikopter koji je pripadao snagama zapovjednika Khalife Haftara jer su u civilnom napadu u glavnom gradu Tripoliju ubijena dva civila.\nVlada nacionalnog jedinstva (GNA) saopćila je da je oborila tri letjelice istočno od sredozemnog grada Misrate.\nNa konferenciji za novinare u nedjelju navečer pukovnik Muhammad Qanunu rekao je da su zračne odbrambene snage GNA presrele Haftarove avione u području Abu Grain i oborile dva aviona Wing Loong kineske proizvodnje i jedan ruski helikopter Mi-35.\nIzvori su za Al Jazeeru rekli da je u sukobima poginulo devet vojnika snaga GNA-e i više od 30 boraca odanih Haftaru, uključujući jedan broj sudanskih i čadskih plaćenika.\nIzvori su također rekli da su snage GNA koristile bespilotne letjelice u napadima na Haftarove snage, samozvanu Libijsku nacionalnu vojsku (LNA), koja od prošlog aprila pokušava preuzeti glavni grad Libije od međunarodno priznate vlade.\nVladine snage preuzele kontrolu nad gradom Sorman\nSnage međunarodno priznate Vlade nacionalnog jedinstva Libije (UMH) preuzele su kontrolu nad Sormanom, gradom južno od Tripolija, koji je bio u rukama nelegitimnih oružanih grupa pod vodstvom Khalife Haftara, javlja Anadolu Agency (AA).\nGlasnogovornik operacije “Vulkan srdžbe” Mustafa el- Mejei je u izjavi za AA kazao kako su vladine snage preuzele kontrolu nad centrom Sormana i sada napreduju ka nekim perifernim dijelovima.\nRekavši i da je zaplijenjena veća količina oružja i municije, te oklopnih vozila koje su iza sebe ostavile Haftarove snage, on je potvrdio i da je preuzeta kontrola nad objektima policije i obavještajne službe u tom gradu.\nVladine snage su juče na području Misrate, 200 kilometara istočno od Tripolija oborile dvije bespilotne letjelice kineske proizvodnje i jedan helikpter ruske proizvodnje koje su koristile Haftarove snage, a jutros je pokrenuta operacija s ciljem oslobađanja gradova Sorman i Sabrat.\nGenerala Haftara podržavaju Rusija, Saudijska Arabija, Emirati, Egipat i Francuska, dok Turska podržava snage vlade u Tripoliju, koja je međunarodno priznata.\nIspovijest bivšeg operatera bespilotne letjelice: "Vidio sam kako ginu muškarci, žene i djeca" VIDEO: Snage IDIŠ-a pucaju na muslimane koji su protestvovali protiv IDIŠ-ovog prisustva u gradu Derna Irak: IDIŠ zauzeo grad Ramadi Foto reportaža: Ensarije šerijata u Libiji


Veljović: Bezbjednosna situacija u državi je stabilna, incidenti izolovani slučajevi – Borba\nBezbjednosna situacija u Crnoj Gori je stabilna, a incidenti zabilježeni prethodnih dana su izolovani slučajevi, ocijenio je direktor Uprave policije Veselin Veljović.\nOn je tokom radne posjete Bijelom Polju poručio da će sistem bezbjednosti očuvati mir i bezbjednost svih građana, a posebno osjećaj sigurnosti manjinskih naroda.\nKako je saopšteno iz Uprave policije, u okviru posjete organizovan je sastanak kojem je prisustvovao pomoćnik direktora Zoran Lazović i odgovorne starješine Centra bezbjednosti CB Bijelo Polje, Odjeljenja bezbjednosti Mojkovac i Regionalnog centra granične policije „Sjever“.\nNa sastanku su, kako se navodi, prezentovani rezultati rada u protekloj godini, a razgovaralo se i o važnim pitanjima vezanim za bezbjednost građana i u ovoj lokalnoj zajednici.\nVeljović je istakao da u ovom momentu poseban senzibilitet treba usmjeriti na zaštitu manjinskih naroda i svih građana, naročito u trenucima kada su primjetni govor mržnje i netolerancije u sporadičnim izjavama neodgovornih pojedinaca.\n„Bezbjednosna situacija u državi je stabilna, a incidenti koji su zabilježeni prethodnih dana su izolovani slučajevi“, kazao je Veljović.\nKako je naveo, u javnosti se plasiraju brojne dezinformacije koje za cilj imaju uznemirenje javnosti, a konstatuju se i pritisci na građane zbog vjerskih ili drugih razloga.\nVažno je, smatra Veljović, da građani cijene aktuelnu situaciju i da ne podliježu pritiscima i provokacijama, kao i to da sve ovakve slučajeve prijave policiji.\n„Operativni sastav policije djeluje jedinstveno u aktuelnom ambijentu kada je potrebno obezbijediti mirno odvijanje okupljanja građana koji ostvaruju svoje zagarantovano demokratsko pravo na iskazivanje mišljenja i uvjerenja“, naglasio je Veljović.\nPrema njegovim riječima, policija pokazuje visok stepen tolerancije, a zakonom propisana ovlašćenja se primjenjuju samo u izuzetnim slučajevima kada je neophodno očuvati stabilnost reda i mira.\nNačelnik CB Bijelo Polje Miloš Bulatović kazao je da je na području koje svojom nadležnošću obuhvata taj Centar, u prošloj godini registrovano 238 krivičnih djela, što je za devet odsto manje u odnosu na 2018. godinu.\n„Nadležnim tužilaštvima podnijeto je 215 krivičnih prijava protiv 238 lica zbog sumnje da su izvršili određena krivična djela. Takođe, rasvijetljena su i tri krivična djela iz prethodnog perioda“, rekao je Bulatović.\nVeljović se tokom posjete Bijelom Polju sastao i sa predsjednikom Opštine Petrom Smolovićem, a na sastanku je zaključeno da je saradnja policije i opštinskih organa u kontinuitetu na visokom nivou.\nSmolović je ocjenio da stabilan ambijent podstiče i privlači nove investicije za dobrobit svih građana koji žive u toj opštini.\n„Bjelopoljska opština je primjer multietničkog sklada i to je vrijednost koju treba čuvati, a dosadašnja saradnja sa lokalnom zajednicom je naišla na sve pohvale“, ocijenjeno je na sastanku.\nKonstatovano je da policija sa partnerskim službama i organizacijama na lokalnom nivou odlučno i posvećeno radi na tome da se svaki građanin, bez obzira na različitosti, osjeća sigurno i spokojno.\n„Zaključeno je da je zaštita svih građana i njihovih porodica prioritet od kojeg policija neće odstupiti“, kaže se u saopštenju.\nPa što saljes toliko specijalica na sjever a u primorje ništa ?\nNije pošteno..sigurniji smo kad njih vidimo na ulice Kotora Budve HN…


Korupcija u Srbiji ugrozava primanje humanitarne pomoci | Institute for War and Peace Reporting\nKorupcija u Srbiji ugrozava primanje humanitarne pomoci\nRasprostranjen obim korupcije u Srbji mogao bi spreciti medjunarodne napore da obnove ovu republiku.\nKorupcija koja u Srbiji uzima sve vise maha mogla bi zaustaviti stranu pomoc i investicije, ukoliko se ne preduzmu ostre mere nadgledanja trosenja ovih sredstava.\nNovi izvestaj uticajne nevladine organizacije Transparency international, stavlja Saveznu Republiku Jugoslaviju na vrh liste evropskih zemalja koje su pogodjene korupcijom javnog sektora.\nNova demokratska vlada mora se pozabaviti ovim problemom ukoliko joj je namera da nagovori donatore da obezbede potrebna sredstva za obnovu i razvoj zemlje.\nMedjunarodna zabrinutost oko upotrebe ovih sredstava mozda vec remeti pristizanje pomoci, koja se sporo ostvaruje.\nKorupcija je postala toliko uobicajena pojava u Srbiji da bar pola ucesnika u nedavnom ispitivanju javnog mnjenja smatra da placanje "malih darova" zvanicnicima u razmenu za efikasno obavljenu uslugu nije primanje mita.\nLiinija izmedju onoga sto se smatra legalnom i ilegalnom aktivnoscu veoma je zamagljena sto, izmedju ostalih stvari, doprinosi da su mafijasi jos uvek na slobodi, uprkos demokratskih promena.\nPrelazna vlada Srbije, gotovo da je paralisana zbog buducnosti Radomira Markovica, sefa srpske tajne policije, organizacije za koju se veruje da stoji iza ubistava vise Milosevicevih protivnika i nekadasnjih saveznika kojima je istekao rok upotrebe.\nSaveznici predsednika Vojislava Kostunice u Demokratskoj opoziciji Srbije zele da Markovic bude otpusten. Medjutim, pristalice Miloseviceve Socijalisticke partije Srbije, SPS, protive se takvoj akciji. Kostunica insistira da promena osoblja u sluzbi bezbednosti mora da ceka sve do izbora, zakazanih za 23. decembar. Mnogi nekadasnji opozicioni politicari strahuju da ovo predstavlja fatalan korak za njihovu demokratsku revoluciju.\nInstistiranje SPS-a da rukovodstvo tajne policije ostane nepromenjeno, cak i po cenu ponovnog izbijanja nereda na ulicama Beograda, ilustruje njihovu zabrinutost oko potencijalnih otkrica koji se ticu tajnih sporazuma o podeli profita od krsenja sankcija izmedju policije i kriminalnih bandi koji su cvetali u toku Miloseviceve vladavine. Stvaranje specijalnih jedinica protiv organizovanog kriminala unutar savezne policije predstavlja prioritet.\nJos jedan kljucni cilj je reforma sudstva. U toku poslednje decenije mnoge nezavisne sudije uklonjene su sa svojih polozaja, a na njihovo mesto postavljene su pristalice rezima. Mnogi od njih bili su nekvalifikovani za ovaj posao. Po podacima "Sluzbenog lista" Republike Srbije mnogi od njih nekada su radili na poljoprivrednim dobrima, u mesnim zajednicama, ili su bili pripadnici specijalnih vojinih jednica.\nU okviru napora da se resi problem korupcije, jedna od vodecih politickih institucija u Srbiji, Menadzment centar, predlozio je stvaranje specijalne komisije koja bi se sastojala od sudija, nevladinih ogranizacija i politickih predstavnika koja bi nadgledala i kontrolisala javnu potrosnju.\nOvo telo koje bi odgovaralo reformisanom saveznom parlamentu, bice uskoro predlozeno relevantnim jugoslovenskim ministarstvima kao i ministarstvu za ekonomske i spoljne odnose.\nPredlozena je jos jedna inicijativa u vezi sa antikorupcionom obukom politicara i zvanicnika u javnim sluzbama, sto bi, po verovanju mnogih, bilo od velikog znacaja za razvoj demokratije u Srbiji.\nMedjutim, nista od ovog nece biti postignuto bez velike strane pomoci. U ovom trenutku ocekivana pomoc je manja od one koja je potrebna za razvoj infrastrukture i ona sporo stize.\nDeo problema je i sto kancelarija Evropske zajednice u Beogradu, u znatno vecem sastavu, ne podrzava antikorupcione projekte i platforme.\nIzgleda da su pojedini zapadni donatori koji su aktivni u Srbiji pomesali svoje prioritete.\nPostoji, takodje, zabrinutost u vezi sa nacinom na koji ce medjunarodna pomoc biti podeljena. Na primer, oko 80 odsto americke novcane pomoci Bosni potroseno je na administrativne troskove americkih nevladinih organizacija. Medjunarodni napori za obnovu Srbije mogu biti oslabljeni ukoliko ove organizacije budu upotrebljavane za raspodelu pomoci.\nDa bi se omogucila pravilna raspodela sredstava, donatori moraju uloziti sredstva u stvaranje sistema koji bi pratio ovaj celi proces. Relativno mala i brza ulaganja u kljucne nevladine organizacije i vladina ministarstva mogli bi pomoci da se uspostave antikorupcioni mehanizmi i obezbedi kontrola priliva vecih suma novcane pomoci u buducnosti.\nProfesor Aleksandar Fatic je direktor Menadzment centra


Od januara minimalna zarada 35.012 dinara - Sremske Novine\n27. 05. 2022., 21:22\nOd januara minimalna zarada 35.012 dinara\n2. September 2021. godine\n“Time dolazimo na 89 odsto pokrivenosti minimalne potrošačke korpe minimalnom zaradom”, rekla je Brnabić novinarima posle sednice Socijalno-ekonomskog saveta.\nOna je rekla da razume sindikate što su ovim nezadovoljni, zato što je loše da se uopšte priča o potrebi pokrivanja minimalne potrošačke korpe minimalnom zaradom.\n“Od 1. januara 2022. godine imamo praktično 90 odsto minimalne potrošačke korpe pokrivene minimalnom zaradom”, rekla je Brnabić.\nPrema njenim rečima, ako se ovako nastavi, krajem 2023. godine Vlada će doneti odluku da od 1. januara 2024. godine minimalna zarada pokriva minimalnu potrošačku korpu.\nBrnabić je rekla da će ovaj trend značiti da je od 2016. do 2024. godine udvostručena minimalna zarada.\nMinistar finansija Siniša Mali rekao je da su poslodavcima ponudili “povećanje neoporezivog dela dohotka sa 18.300 na 19.300 dinara, kao i umanjenje doprinosa na teret poslodavca za PIO fond od 0,5 odsto”.\n“To je veoma važno, jer od 2017. godine imamo kontinuitet rasterećenja privrede, kada su u pitanju porezi i doprinosi na plate”, kazao je Mali.\nPredsednik Saveza samostalnih sindikata Srbije (SSSS) Ljubisav Orbović rekao je da SSSS nije mogao da prihvati da minimalna zarada od 1. januara 2022. godine bude 35.012 dinara, zato što je njihov predlog bio da minimalna zarada pokriva minimalnu potrošačku korpu.\n“Dok se ne bude izjednačila sa minimalnom potrošačkom korpom, nećemeo glasati za ovu cenu”, istakao je Orbović.\nOn je rekao da su protiv toga da se smanjuje deo doprinosa poslodavaca kada je u pitanju penzijsko i invalidsko osiguranje.\nOrbović je rekao da je za njih “0,5 odsto i smanjenje doprinosa na PIO neprihvatljivo” i naveo da su “penzije ionako problematičan deo”.\nPredsednik Ujedinjenih granskih sindikata (UGS) „Nezavisnost“ Zoran Stojiljković rekao je da traže ono što je dogovoreno pre tri godine, a to je da minimalna zarada pokrije minimalnu potrošačku korpu.\n“Sa ovim povećanjem i sličnim povećanjem sledeće godine mi za sledeće dve godine nećemo postići minimalna zarada-minimalna potrošačka korpa. Moramo da napravimo pomak”, istakao je Stojiljković.\nPredsednik Unije poslodavaca Srbije Miloš Nenezić rekao je da se poslodavci slažu sa predlogom Vlade da povećanje minimalne zarade od 1. januara 2022. godine bude 35.012 dinara, zato što najveći deo povećanja Vlada pokriva od svojih sredstava.\nOn je kazao da “poslodavci mogu da podnesu onaj deo koji ide na njihov teret, jer je to dvadesetak odsto ukupnog opterećenja”.\nNenezić je rekao da poslodavci traže “uključivanje socijalnih partnera u radne grupe, rasterećenje kada su u pitanju administrativne procedure i prilagođavanje kvalifikacione strukture radnika potrebama privrede”.\nOtvoren Turistički info centar u...\nSanacija terena u “Partizanu”\nLončarević novi predsednik Radni...\nPošumljen veliki prostor nekadaš...


„Rat“ za vakcinu: Amerikanci hoće da preotmu Nemcima firmu koja radi na zaštiti od koronavirusa - 15.03.2020, Sputnik Srbija\nAmerički predsednik Donald Tramp pokušava da privuče u SAD nemačke naučnike koji razvijaju novu vakcinu protiv koronavirusa, prenosi nemački nedeljnik „Velt am... 15.03.2020, Sputnik Srbija\n16:39 15.03.2020 (Osveženo: 22:34 03.08.2021)\nPrema pisanju lista, radi se o naučnicima koji su zaposleni u firmi „CureVac“ u nemačkom Tibingenu. Tramp im navodno predlaže ogromnu sumu novca, s namerom da ih namami u SAD, ili da dobije vakcinu protiv koronavirusa isključivo za svoju zemlju.\n„Ali samo za SAD“, precizirao je izvor iz nemačke vlade za list.\nKako se navodi, ta situacija je dovela do „indirektnog, ali primetnog spora“ između SAD i Nemačke, koja želi da firma „CureVac“ nastavi da razvija vakcinu u Nemačkoj. Ističe se da firma razvija vakcinu u saradnji sa nemačkim federalnim institutom „Paul Erlih“.\n„Federalna vlada je veoma zainteresovana za to da se vakcine i lekovi protiv novog koronavirusa razvijaju u Nemačkoj i Evropi. S tim u vezi, vlada je u intenzivnom kontaktu sa firmom 'CureVac'", rekao je predstavnik Ministarstva zdravlja Nemačke.\nSvetska zdravstvena organizacija (SZO) 11. marta proglasila je pandemiju koronavirusa „kovid 19“. U svetu je zaraženo više od 142.000 ljudi u 135 zemalja, većina je ozdravila, dok je više od 5.300 ljudi umrlo od koronavirusa.